Diputatuen kontseiluak 2021eko otsailaren 16ko bileran onartutako gaiak - Artikulua - Gipuzkoa ETORKIZUNA ORAIN\nDiputatuen kontseiluak 2021eko otsailaren 16ko bileran onartutako gaiak\nDiputatuen Kontseiluaren 2020ko abenduaren 1eko erabakiaren kontra jarritako berraztertzeko errekurtso hau ebaztea: Gipuzkoako Foru Aldundiko langile publikoek sistema misto baten bidez zerbitzuak ematea ezartzen duten arauak onestekoa, sistema horrek modalitate presentziala eta modalitate ez-presentziala barne hartzen ditu telelanaren bidez, COVID-19ak eragindako osasun krisiak ekarri duen egoerari lotuta.\nEuskal Autonomia Erkidegoko Administrazio Orokorrarekin sinatu beharreko erakundearteko hitzarmena onartzea: Gipuzkoako Foru Aldundiari TETRAn oinarritutako irrati-komunikazio mugikorren sare batean eman daitezkeen zerbitzu guztien plangintza, eragiketa eta prestazioa arautzen dituena.\nDirulaguntza hauen oinarri arautzaileak eta 2021eko deialdia onartzea: Gipuzkoako Lurralde Historikoko landa bideei zuzendutakoak.\nGastu gehigarria baimentzea: Gipuzkoako Lurralde Historikoko 2.500 biztanle baino gutxiagoko udalerrietan hirigunetik aparte eta sakabanatuta dauden unitate higiezinetara, banda zabal ultralasterra hedatzeko dirulaguntzen 2021eko deialdiari aurre egiteko.\nOnartzea zerbitzuen kontratu honen esleipena: "ZU.08 Eskuzaitzeta" hirigintza eremuko Mubil Poloari dagozkion proiektuak eta bestelako azterketa tekniko osagarriak idazteko.\nDonostiako Etxegintza Enpresa Erakunde Publikoarekin sinatu beharreko errentamendu kontratua onartzea: Donostiako Añarbe plazako 2. zenbakiko 3. B etxebizitzan "Bizitza Independentea" izeneko proiektua garatzeko.\nOndare erantzukizuneko hainbat espediente ebaztea.\nSententzia beteaz ordaintzea ondare erantzukizuneko espediente batean.\nProiektu hau eta dagokion kontratazio espedientea onestea: GI-2120 errepideko 49,340 eta 53,830 kp-en artean fabrika obrak egiteko eta drainatze sarea hobetzeko proiektua (6-OF-67/2019).\nProiektu hau onestea: lur-erauzketako ezpondaren gailurra egonkortzea GI-631 errepideko 18,420 kp eta 18,450 kp-en artean (2-OF-20/2020).\nProiektu hau onestea: GI-3371 errepideko 0,900 eta 3,500 kp-en artean dauden lau errepide zati ezegonkor egonkortzeko proiektua (1-ME-21/2020).\nDirulaguntza hauen deialdia onartzea: 2021. urtean Gipuzkoako Lurralde Historikoan gizarte zerbitzuen eremuan diharduten irabazi asmorik gabeko gizarte ekimeneko entitateei zuzendutakoa.\nGastua baimendu eta xedatzea: desgaitasuna edo/eta adimen nahasmendu larria duten pertsonei hainbat zerbitzu eta programa eskaintze aldera sinatutako kontratu-programek eta lankidetza hitzarmenek 2021ean eragingo dituzten obligazio ekonomikoak betetzeko.\nGastua baimendu eta xedatzea: babesgabetasun egoeran dauden adingabekoei zerbitzuak eskaintze aldera sinatutako kontratu-programek eta lankidetza hitzarmenek 2021ean eragingo dituzten obligazio ekonomikoak betetzeko.\nGastua baimendu eta xedatzea: mendekotasun egoeran dauden adineko pertsonei eta bazterkerian dauden edo arriskuan egoteko dauden pertsonei hainbat zerbitzu eta programak eskaintze aldera sinatutako kontratu-programek eta lankidetza hitzarmenek 2021ean eragingo dituzten obligazio ekonomikoak betetzeko.\nGastua baimendu eta xedatzea: mendeko adineko pertsonei egoitza, unitate psikogeriatriko eta eguneko zentroko zerbitzuak eskaintze aldera sinatutako kontratu-programek eta lankidetza hitzarmenek 2021ean eragingo dituzten obligazio ekonomikoak betetzeko.


Soraluzeko Eskola Herritarra — Soraluzeko Udala\nSoraluzeko Eskola Herritarra\nAstearte honetan ekingo dio Soraluzeko Eskola Herritarrak ikasturte berriari, "Ezetz aspertu! Egungo hiperestimuliotik sormen kontzientera" izenburuko hitzaldiarekin.\nSoraluzeko Eskola Herritarrak bihar asteartea, arratsaldeko 18:30etan emango dio hasiera 17/18 ikasturteari, Aitor Aritzetak eta Goretti Soroak gidatutako saioarekin. EHUko kide direnek egungo bizi erritmoak eta jasaten dugun gehiegizko estimulazioak haur zein helduen egoera emozionalean eta gaitasun sortzailean duten eraginaz arituko dira.\nErrealitate honen inguruan hausnartzeko Aitor Aritzeta eta Goretti Soroaren laguntza izango dute bertaratzen direnek, EHUko Psikologia fakultateko irakasle eta ikertzaileak biak; aspektu emozionalen, gaitasun sozioemozionalen eta sormenaren arloan adituak.\nEkarpen edo zalantzarik izanez gero jarri harremanetan ondorengo helbidean: soraluzehezkuntza@gmail.com\nEGUNA: Asteartea, azaroak 21.\nTOKIA: Herri Antzokian


Sompt - Wikipedia, entziklopedia askea.\nAnnick AUBOUIN (2014-2020)\n46° 09′ 28″ N, 0° 06′ 09″ W / 46.157777777778°N,0.1025°W / 46.157777777778; -0.1025Koordenatuak: 46° 09′ 28″ N, 0° 06′ 09″ W / 46.157777777778°N,0.1025°W / 46.157777777778; -0.1025\nChail, Gournay-Loizé, Maisonnay, Saint-Génard eta Tillou\nSompt Frantziako udalerria da, Deux-Sèvres departamenduan dagoena, Poitou-Charentes eskualdean. 2013an 278 biztanle zituen.\n2007an Sompt udalerrian erroldatutako biztanleak 278 ziren. Familiak 110 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 45 seme-alabarik gabeko familiak ziren, 37 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 132 etxebizitza zeuden, 108 familiaren etxebizitza nagusia ziren, 14 bigarren erresidentzia ziren eta 10 hutsik zeuden. Etxebizitza guzti hauek 132etxeak ziren. 108 etxebizitza nagusietatik 93 bere jabearen bizilekua ziren, 14 alokairuan okupaturik zeuden eta 1 doan lagata zegoen; 1ek bi gela zituen, 11 etxek hiru zituzten, 21 etxek lau zituzten eta 75 etxek bost zituzten. 92 etxek euren parking plaza propioa zuten azpian. 62 etxetan ibilgailu bat zegoen eta 44 etxetan bat baino gehiago zituzten.\nSompt udalerriko biztanleria-piramidea 2009an .\n2007an lan egiteko adina zuten pertsonak 158 ziren, horien artean 107 aktiboak ziren eta 51 inaktiboak ziren. 107 pertsona aktiboetatik 90 lanean zeuden (55 gizon eta 35 emakume) eta 17 langabezian zeuden (6 gizon eta 11 emakume). 51 pertsona inaktiboetatik 24 erretiraturik zeuden, 10 ikasten zeuden eta 17 "bestelako inaktibo" gisa sailkaturik zeuden.\n2009an Sompt udalerrian 119 unitate fiskal zeuden, 319,5 pertsonek osaturik. Pertsona bakoitzeko diru-sarrera fiskalaren mediana urteko 13.984 euro zen. \n2007an zeuden 11 komertzioetatik, 3 eraikuntza enpresak ziren, 4 ibilgailuen saltze eta konpontze enpresak ziren, 1 finantziazio enpresa zen, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Sompt udalerrian 13 nekazaritza-ustiategi zeuden, 756 hektarea erabiltzen.\nBNF: 15276446h (data)


Bizkaiko kostaldea: Itsas Ikasgela - Bizkaia 21\nGizakia eta Itsasoa\nMundaka ospetsua da batez ere bere ezkerreko olatuagatik. Horrek hainbat surflari erakartzen ditu urtero. Mundakako ibai-ahoko ezkerraldean dago, Urdaibaiko Biosfera Erreserbaren erdian. Naturgune hori padura zabalek eta hareatza handiek osatzen dute. Ibai-ahotik Gernika-Lumora, 12 km-ko ardatzean, milaka hegazti migratzaileri ematen die babes.\nAntzinatik, herri honek arrantzan jardun izan du gehienbat, eta arrantzale-kofradia garrantzitsu baten egoitza izan da. Gaur egun, ordea, nabarmen gutxitu da arrantza eta ia ez dago arrantzalerik. Hala eta guztiz ere, Mundakak arrantza-portua dauka, eta horren inguruan zabaltzen da herri osoa. Udalerriko industria-tradizioa murriztuta dago gaur egun, arrain-irina egiteko enpresa bat eta lantegi txiki batzuk besterik ez baitira gelditzen.\nGaur egun, turismoa eta zerbitzuak dira Mundakako ekonomiaren eragile nagusiak, batez ere udan, biztanle-kopurua boskoiztu egiten baita. Izan ere, nazioarteko surf zirkuituaren ohiko egoitzetako bat da. Lehiaketa hori puntuagarria da munduko txapelketan. Udaldia udazkenera arte luzatzen da, surfzaleak orduan heltzen baitira munduan ospetsu egin den Mundakako ezker olatuaren bila.\nOndorioztatu daitekeenez, Mundakako ekonomia itsasoari lotuta egon da beti; lehenago arrantzaren inguruan, eta orain turismoari lotuta, estuarioko bokalearen paisaia ederrari eta ezker olatu ospetsuari esker.\nEuskotren eta Bizkaibusen geltokiek ordu erdian behin funtzionatzen dute lanegunetan, eta orduoro, asteburu eta jaiegunetan.\nTrena: Euskotren: Bilbo-Zornotza-Gernika-Bermeo (Tel.:902 54 32 10 / 94 688 03 57) Atxuriko geltokitik irten, edo lotura Boluetako metro-geltokiarekin.\nAutobusa: Bizkaibus: A3515 Bilbo–Zornotza-Gernika–Bermeo (Tel.: 902 22 22 65). Hurtado Ametzaga kaletik irteten da, Abando geltokiaren ondotik.\nBilbotik Gasteiz / Donostia norabidean A8tik Zornotzaraino. Zornotzan Gernikarako norabidean jarraitu BI-635 errepidetik, eta Gernikatik Bermeorako norabidean. BI-2235 errepidetik, Mundaka 13 km-ra dago.\nBilbotik Aireportua-Mungia norabidean BI-631 errepidetik. Mungiatik Bermeoko norabidean BI-631 errepidetik, Bermeotik 3 km-ra dago Mundaka, Gernikako norabidean BI-2235 errepidetik.\nMunduko bira egin duen olatua. Surfa Mundakan (1,87 MB)


Testu liburuak maileguan merkeago jasotzeko ekimena abiarazi dute Ondarroako Institutuan - Lea-Artibai eta Mutrikuko Hitza : Lea-Artibai eta Mutrikuko Hitza\nTestu liburuak maileguan merkeago jasotzeko ekimena abiarazi dute Ondarroako Institutuan\nLiburu Solidarioa proiektuan parte hartu duten DBH 3ko eta 4ko 100 ikaslek %60 eta 70 artean aurreztu dute testu liburuetan. Proiektua Batxilergo mailetara zabaltzeko asmoa agertu dute.\nOndarroako Abantin guraso elkarteko kideak\nAbantin Ondarroako Institutuko guraso elkarteko kideek testu liburuak mailegu bidez jasotzeko egitasmo berria abiarazi dute: Liburu Solidarioa. Egitasmoa, momentuz, DBH 3an eta 4an abiarazi dute. “LHtik hasi eta DBH2ra arte Hezkuntza Sailak kudeatzen du testu liburuen zerbitzua, baina goragoko mailetan ez dago bestelako aukerarik. Hutsune bat zegoela ikusi genuen, eta horri erantzun nahian sortu zen proiektua. Ikasle baten gurasoak eman zigun ideia. Antzeko ekimena, itxura danez, hainbat urtean Markina-Xemeinengo Institutuan ere egiten da, eta euren adibidea jarraitu dugu”.\nAurreko urteko ikasleei liburuak bigarren eskuan erosi, eta horiek, ostean, beste batzuei saldu dizkiete diru kopuru txiki bat ordainduta; guraso elkarteak prozesu horretan guztian bitartekari lanak egin ditu. Proiektuaren muina alde ekonomikoa dela azpimarratu dute, baina, aldi berean, berrerabiltzea eta birziklatzea bultzatu nahi izan dute, Agenda 30ari ere keinu eginez.\nDBH3 eta 4ko 100 ikaslek parte hartu dute egitasmoan, eta horri esker, ikasturtean erabiliko dituzten liburuak prezio merkeagoan lortu ahal izan dituzte. Ikasleek 60 euro ordainduta, ikasturteko liburu guztiak lortu ahal izan dituzte. Guraso elkarteko kideek kalkuluak atera dituzte, eta horien arabera, ikasleek %60 eta 70 artean aurreztu ahal izan dute liburutan. “DBH3ko ikasleek, berez, 200 bat euro gastatu behar izango zituzten eta DBH4koek, ostera, 150 euro inguru”. Ordainetan, konpromiso bakarra eskatu diete ikasleei: liburuak ondo zaintzea, berriro erabili ahal izateko.\nEsperientzia aberasgarria izan dela azpimarratu dute, eta orain balorazio positiboa egin dute. “Ikasle guztiekin pentsatuta, ilusio guztiagaz ipini dugu abantean proiektua. Egindako lana fruituak ematen ari dela ikusi dugu, eta oso pozik gaude. Udaberrian egingo dute datorren ikasturterako deialdia. “Gure helburua da ikasle guztiek parte hartzea proiektuan. Ea datorren ikasturtean jende gehiagok izena ematen duen. Etorkizunean Batxilergoko mailetara ere zabaldu nahi dugu eskaintza. Gaia lantzen ari gara, eta saiatuko gara zerbait egiten”.


Aldundiak Zirgari sariak entregatu ditu - Deia\ndeia.eus 26.02.2021 | 11:20\nSarasola, Salazar eta Laespada, Zirgari sariketan. BFA\nSarasola, Salazar eta Laespada, Zirgari sariketan.\nBILBO. Urtero bezala, Bizkaiko Foru Aldundiak eta BBK-k Zirgari sariak entregatu dituzte. Aurten, sariketa honen seigarren edizioa ospatu egin da, eta koronabirusaren pandemian emakume langileen funtsesko lana saritu egin dute.\nLaespada diputatuak nabarmendu duenez, ohorezko sari gorenak "gure erresilientziaren benetako protagonista diren hainbat emakume aitortzen ditu". "Gizarte osoak bere bizi-baldintzei edo beharrezko hornidurei eusteko beren onena eman duten emakumeak. Konfinamenduaren hilabete txarrenetatik orain arte, benetan funtsezkoak diren milaka emakume", gaineratu du.\nAldundiak eta BBK-k nabarmendu dutenez, aurten ezin zen Zirgari Sarien edizioa ospatu gabe utzi; izan ere, "Duintasunaren, indarraren eta justiziaren arrastoa ezabatzen ez uztea" da helburua, eta "une batez ere, berdintasunaren helburua alde batera ez uztea" ere, "olatu ikaragarriak dituen pandemia ezin baita aitzakia izan emakumeen eskubideen atzerapenerako".\nOhorezko Saria 'Pandemiako Emakume Langileei' ematen zaie. Ildo horretan, anestesisten, erizainen eta gainerako osasun-langileen, supermerkatuetako langileen, Gurutze Gorriko eta beste erakunde batzuetako langileen, adinekoen egoitzetako langileen, garbiketako langileen edo farmazian artatzen gaituztenen garrantzia gogorarazten da. Pandemian zehar funtsezko zerbitzuei eutsi dieten pertsonak, gehienak emakumeak izan direnak.


Aldaketaren indarra beldurra, programazioa eta ilusio faltsuak botatzen hasten da eta benetako iraultza bihurtzen da: Martin Vrijland\nAzken hilabeteetan, mundu erdia filmatu da koronavirus etsai ikusezinaren beldur sakonean. Gehienek ez dute ideiarik komunikabideek eta politikek, boterearen piramidearekin batera (aspalditik dagoena), gure munduaren pertzepzioa nola determinatzen duten. Ikusten dugun ia guztia eta, beraz, Trumanshow kolektibo gisa koloretakoa da. Piramide horren goiko aldean pertzepzioa zehazten da.\nBiztanleriaren zati kritikoa botere piramide beretik elikatzen da, baina mozorrotuta eta burgesiaren artean ezkutatuta dago.\nArmiarmaren sarean egia bilatzen baduzu, hariak bibratu egiten du eta armiarmak badaki bere webgunean zaudela. Bizkorrago bibratzen baduzu, armiarma korrika ibiliko da. Mundu osoko webgunean gaude (www) eta gogoratu behar dugu irteera bakarra ezkutatzen dela guk hegan egitea saihesteko. Baina sarean sartuta, garrantzitsua da kapsulatuta egotea saihestea. Hegalak puntuan erabiltzea eta zure burua urratzea da irtenbide bakarra.\nHori guztia irudi ederra da, baina praktika neurrigabea da. Garrantzitsua da bizitza guztian programazio-sare batean egon garela deskubritzen hastea; gure kontzientzia jaitsi eta mendekotasun moduan jarri gaituen errealitate faltsua.\nSarean bilatzen jarraitzen badugu armiarmea faltsutasunean harrapatzen dugun ikusteko, ahaztu egiten dugu armiarmaren bidez hari bakoitza ehuntzen dela.\nnire 2019ko azaroko liburua Trumanshow hau modu kolektiboan nola mantentzen den laburbiltzen du. Boterearen erloju lanetan dauden radar guztiek radar azpi-eremua baino ez dute. Ezin dute edo ez dute argazki handia ikusi nahi. Batzuetan, hori da "ikusi nahi ez izatea", konpentsazio ekonomikoa edo karrerarekin datorrelako. Dirua eta prestigioa da askok begiak ixteko arrazoia (dagoeneko argazki handiaren zerbait deskubritzen badute). Normalean 'ezin da ikusi' denek antzeko programazioa jasan dutelako.\nKretologian sinesten joan gara "ezagutza boterea" delako, uste dugu ikasgaiak jarraitzen baditugu eta arduratsuak badira gehiago lortzen dugula, baina, azkenean, armiarmaren hariak soilik bibratzen ditugu eta sarean laguntzen dugu hazi.\nKontzientzia aldaketa izugarria behar du saretik hegan egiteko. Eta zure jatorrizko kontzientziaren esnatzea hasten da. Ez dezagun nahastu "kontzientzia" hitza "sarean egiaren bila", web horretan arreta jartzen jarraituko duzulako. Kontzientziaren sinonimo onena, beraz, "izpiritu" hitza da, seguruenik.\nNire liburuan azaltzen dut gure kontzientziak (gure "izpirituak") birusaren errealitate hori hautematen duela. Gure kontzientzia horren eraikitzailea da jatorrizko unibertsoa, zeinetan izpiritu bakoitza zelula eraketa potentzialaren oinarrizko informazioa biltzen duen zelula ama batekin konpara daiteke, baina batek zelula amak aktibatzen ditu besoa edo hanka osatzeko eta bestea larruazaleko zelula batean irekitzen da. Zu eta biok, nolabait esateko, jatorrizko unibertsoaren sortzaileak gara.\nLiburu hartan orain bizi dugun bezalako pandemia ere aurreikusi nuen. Aurreikuspen hori egin nezakeen, egungo errealitatea (faltsua) birus baten antzera jokatzen duela jakin nuelako. Birus bat da, dena den, botere sistemaren negozio nagusia. Errealitate hori bere botere piramidetik abiatzen den programa ez da zelula ama jatorrizko bizidunen informazioaren sarrerarik gabe. Birusak ezin du ostalaririk bizi. Jatorrizko zelulen jatorrizko zelulen informazioa behar du (jatorrizko 'izpirituak').\nHori dela eta, sarean irtenbide bakarra dago eta birus sistema itzali eta desaktibatzea da. Horrek birus sisteman txotxongiloak baino indartsuago zarela deskubritzen hasten da. Aurkikuntza horren ondoren, fedea berreskuratu dezakezu; zure izpirituak zelula amari buruzko informazioa daramaela sinestea, birusa erresistentziatzeko eta kentzeko.\nHori da zure indarrarekiko sinesmenetik hasi beharrean txikitatik egin behar izan duzun programazioan sinestea (beraiek programatuta dauden pertsonek ere). Txikia hasten da eta hasiera batean apenas nabaritzen da efektua. Orduan, zure inguruan jende gehiago esnatzen da eta sekula bezala inoiz ez bezalako indar bat aktibatzen da.\nJatorrizko unibertsoaren sortzaileak esnatu eta aktibatu egiten dute beren sormen boterea eta, hasiera batean itxura txikia eta ikusezina izan arren, kontzientzia hazten da eta birusak boterea galtzen du azkenean desagerrarazteko. Beraz, hasi gaur eta aktibatu zure benetako potentziala. Substantziak anti-sistemak eraiki sistema berregituratzeko. Beste modu batera egingo dugu; birprogramatuko dugu. Aktibatu zu eta biok zauden sistema immunologikoa!\nTags: kontzientzia, koronabirusa, ezaugarri, sistema immunologikoa, energia piramidea, esnatzen, espiritua, Universum, birus, birus sistema, esna, web, arima\n26 Maiatza 2020 at 13 at: 08\nBeraz, mezua honakoa da: ez jaurtitu hankak, baina jakin hegoak dituela eta sarean ihes egitea.\n27 Maiatza 2020 at 09 at: 22\nHorrela entzun ahal izango dut, 1 egunetik aurrera ez zait ezer axola.\nEskuak garbitu gabe behin, igogailuaren botoi guztiak ukitu, baratza guztiak etab.\nOndorioa ... asmatu zer, nirekin bihotz harrigarriak ziren guztiak eta zikin nagoela edo okerrago banintz bezala begiratu nuen.\nEsperientzia ederra ere bai.\nDekako merkatuan antzeko adimen bat zegoen, berehala ohartu ginen lotura genuela, elkarri besarkatu genizkion ordainketan, gutxienez 30 segundo! Aldiriak armak izan balira\napurtu, benetan zonbi horiek guztiak. Agur irribarre batekin esan genuen eta jendea eroan utzi genuen. Sodemieter zure pussy birusaren amaiera gure itxura zen.\nHori argi zegoen !!\nOrduan, baimendu al zen Martin?\n27 Maiatza 2020 at 13 at: 36\nBihotz zoragarria duzuen pieza. Klase.\n29 Maiatza 2020 at 23 at: 33\nHedabideak (de Krant) dio festa maltzur bat egiten ari zela\nHala ere, festa bat ez da maltzurkeria, nagusien hizkuntza\ngero eta maltzurragorragoa da, deitzen direnak\nkazetariak? testu maltzur horiek erakusten dituztenak.\nZorabioak neurria da eta ez alderantzizkoa, argi utzi dezagun hori!\n30 Maiatza 2020 at 22 at: 37\nAmerika George Floyd-ekin alderantziz jarri zen manifestazio batean\n« iPhone-ek covid-19 aplikazioa ezkutatzen du i-OS 13.5 azken eguneratzean\nCorona Crisis Covid-19-k 2003an Bill Gates protagonista zuen MS Blaster birusa gogoratzen du »\nBisita guztiak: 4.245.562


«Fantasia (filma)»: berrikuspenen arteko aldeak - Wikipedia, entziklopedia askea.\n«Fantasia (filma)»: berrikuspenen arteko aldeak\nFantasia (filma) (aldatu)\n17:12, 21 martxoa 2010ko berrikusketa\n3.244 bytes added , Duela 11 urte\nDV, DV, DV all the way(r)en 1484135 berrikuspena desegin da (Eztabaida)\n17:12, 21 martxoa 2010ko berrikusketa (aldatu)\nDV, DV, DV all the way (eztabaida | ekarpenak)\n(Orrialdetik eduki guztia ezabatzen)\n17:12, 21 martxoa 2010ko berrikusketa (aldatu) (desegin)\nHosiryuhosi (eztabaida | ekarpenak)\n(DV, DV, DV all the way(r)en 1484135 berrikuspena desegin da (Eztabaida))\n'''''Fantasia''''' [[marrazki bizidun]]etako pelikula klasikoa da, []an [[Walt Disney]]k estreinatua, animazioa eta [[musika klasikoa]] konbinatzen dituena, elkarrizketarik gabe. [[Mickey sagua]] famatua pertsonaia ezaguna da, eta [[Philadelphia]]ko [[orkestra]] arlo musikalaz arduratu zen [[Leopold Stokowski]]k zuzenduta. Marrazki bizidunak abstrakzio gradu ezberdinetan erabiliak izan ziren kontzertua animatzeko edo musikari argia emateko. Filmak kontzertu berako pasadizoak barneratzen du, Leopold Stokowski eta bere orkestarekin. Fantasia nabargarria zen bere unean abangoardiako kualitateak edukitzeagatik, gainera historiako lehenengo pelikula izan zen [[soinu estereofonikoa]] erabili zuena.\n== Estrenaldiak ==\n1941eko urtarrilaren 19an, RKO banatzaileak hasi zen filma banatzen. Fantasound-etik, soinu estereofonikotik, ohiko soinu monofonikora bihurtu zen filma banaketa bermatzeko. 1941ean RKOk filma laburtu zuen lehenego leloa kentzen eta bizi sekuenzia laburtzen posiblea zen neurrian. Lehengoa bertsioa 125 minutukoa zen, gerokoa 81 minutukoa. Publikoak ez zion filmari harrera onik eman.\n1956an filmari bere soinu estereoskopioa bueltatu zioten, Cinemaskoperik konpatoblea, baina irudiaren formatoa aldatu zuten pantaillan zabalan hobeto sar dadin. 1969an beste estrenaildia egin zuten, eta honakoa nahiko arrakastatsua zen. Lehenengo aldiz filma etekin handiak lortu zituen. 1982an, teknologiaren aurrerapenak dira eta, Disney-k berriro jaurtiki zuen filma, soinu berriarekin eraberritzen. Horrela Fantasia filme lehena izan zen soinu estereo-digitala edukitzeko.\n1990an, 50 anibersarioa izanek, Walt Disney Pictures banda sonora originalarekin jaurtiki zuen filma, hau da Fantasoundekin. Horrela 1946ko bertsioa ia osoz birkonpondu zuten eskuraa zeuden elementu guztiekin. Buklatzeko 2000an, 60 anibersarioan, DVDan jaurtiki zuten berriro filma.\n[[Filadelfia]]ko orkestak filmaren musika jo zuen, Leopold Stokowski zuzenduta. Leloak honako hauek dira:\n[[Johann Sebastian Bach]]en Tocata eta Fuga.\n[[Paul Dukas]]en intxitxu-mutil.\nIgor [[Stravinsky]]ren Udaberriaren sagarapena.\n[[Beethoven]]en sigarren sinfonia.\n[[Amilcare Ponchinelli]]ren orduen dantza.\n[[Modest Mussorgsky]]ren gaua Mendisoian.\n[[Schubert]]en Ave Maria.\nazken bi leloek historia bakar bat osatzen dute, zaspigarrena alegia.\n[[Kategoria:Ameriketako Estatu Batuetako filmak]]\n[[fr:Fantasia (film, 1940)]]


Cookieak erabiltzaile bakoitzak erabiltzen duen nabigatzailean gordetzen diren informazio-kantitate txikiak dira, zerbitzariak geroago erabil dezakeen informazio jakin bat gogora dezan.\nWebgune honek hirugarrenen cookieak erabiltzen ditu, hau da, guk kudeatzen ez dugun domeinu edo web orri batetik zure ordenagailura edo terminalera bidaltzen direnak, baizik eta cookien bidez lortutako datuak tratatzen dituen beste erakunde batek bidaltzen dituenak.\nKasu honetan, jasotzen dituen bisitekin eta kontsultatzen diren orriekin zerikusia duten estatistika-helburuetarako erabiltzen dira cookieak, eta bertan nabigatzean erabiltzea onartzen da.\n__cfduid (notin.es) Saioa Publizitatea\npersonalization_id (twitter.com) Saioa Twitter\nFacebook Publizitatea, estadistikak eta neurketak Jarri cookieak ordenagailuan edo gailuan eta jaso bertan gordetako informazioa Facebookeko zerbitzuak erabiltzen dituzten beste enpresa batzuek emandako zerbitzuak erabiltzen edo bisitatzen dituzunean.\n_ga (Google) 2 urte Erabiltzaileak bereizteko erabiltzen da.\n_gid (Google) 24 ordu Erabiltzaileak bereizteko erabiltzen da.\n_gat (Google) 1 minuto Eskaeren ehunekoa mugatzeko erabiltzen da. Google Analytics Google Tag Manager bidez inplementatu baduzu, cookie horri _dc_gtm_ < property-id> deituko zaio.\n_gali (Google) 30s Lotura hobetua esleitzea.\n_unam (SHARETHIS) Iraunkorra Eduki jakin bat partekatzen duten erabiltzaileen kopurua eta ekintza horren ondorioz bisitatzen diren webguneen kopurua kuantifikatzea du helburu.\nWordPress 2 urte WordPress eduki-kudeatzaileak behar bezala funtzionatzeko erabiltzen da.\nGoogleren datuen jarraipen eta analisirako cookie motei buruzko informazio gehiago nahi baduzuhaga clic aquí.\nZure esploratzailearen cookieak nola ezabatu jakiteko:\nINFORMAZIOAREN GIZARTEKO ZERBITZUEN LEGEA (LSSI gazteleraz)


Bizkaiko metaleko enpresek %18 gutxiago fakturatu dute 2020an | Ekonomia | Berria\nBizkaiko metaleko enpresek %18 gutxiago fakturatu dute 2020an\nPandemia hasi zenetik 1.739 lanpostu galdu dituzte, eta 2021ean beste 500 inguru galtzea espero dute.\nSidenor altzairutegiak Basaurin duen plantako galdaran lan egiten duen operarietako bat. Luis Jauregialtzo / FOKU Tamaina handiagoan ikusi\n«Bizkaiko metalaren sektoreak urtebete baino gehiago beharko du pandemiaren aurreko egoerara itzultzeko», hori da Tamara Yague FVEM Metalgintzako Enpresen Bizkaiko Federazioko presidentearen iragarpena. 2020. urtea oso txarra izan dela azaldu du, enpresek batez beste %18 gutxiago fakturatu dutelako, baina azken lau hilabeteetan joera txarra leundu izanak itxaropena piztu duela. Joera aldaketa hori, baina, oso motela da, eta uste du 2021ean beraien eremuan beste 500 lanpostu galduko direla.\nFVEMek biltzen ditu Euskal Herrian sektoreko langile gehien, eta kideen artean urtero egiten duten inkesta aurkeztu du. Datuen arabera, 2020an 1.739 enplegu galdu dira sektorean Bizkaian. Iazko urtarrilean, 53.621 langilek ziharduten Bizkaiko metalean; egun, aldiz 5.1837 ari dira, %3,3 gutxiago. Enpleguari dagokienez, FVEMeko enpresen %71ek ez dute uste langilerik kaleratuko dutenik hurrengo sei hilabeteetan; %14k, aldiz, ezinbestekotzat jotzen dute. Estatistikaren arabera, %15ek lantaldea handitzeko esperantza dute, baina, hala ere, balantza negatiboa izango da, elkartearen kalkuluen arabera 500 kaleratze gehiago egon baitaitezke 2021ean.\nAtzera begira jarrita, 2020a ez da hasiera batean espero bezain txarra izan. Elkarteak iragan ekainean eginiko inkestako datuak urte bukaerakoekin alderatu ditu, eta iritzi gehienek hobera egin dute. Esate baterako, ekainean enpresen %51ek esaten zuten merkatua atzeraldian sartuta zegoela; urte amaieran, aldiz, kopuru hori %37ra murriztu da. Halere, Yaguek garbi esan du: «urte oso gogorra izan da». FVEMen enpresen %75ek 2019an gutxiago fakturatu dute, eta beherakada hori, batez beste, %18 izan da. Azpisektoreka aztertzen hasita, fakturazioa gehien murriztu duten enpresak garraio sektorearentzako osagaiak egiten dituztenak dira: %25,2.\nAurrera begira jarrita, 2021a ere urte gogorra izatea espero dute FVEMen barruan daudenek, eta, gehienen ustez, urtebete baino gehiago beharko da aurreko egoerara itzultzeko. Alde horretatik, gehienek bi aldagai nabarmendu dituzte prozesu hori bizkortu ahal izateko: txertoen zabalkundea, eta, haren eskutik, pandemiaren bilakaera etetea; eta Europako Next Generation funtsen eragina.


Iruñeko Udalak Covid-19 Neurrien I. Plana abiatuko du: 15 ekintza eta 5 milioi euro, gizarte-zerbitzuak, ekonomia eta enplegua babesteko | Ayuntamiento de Pamplona\nIruñeko Udalak Covid-19 Neurrien I. Plana abiatuko du: 15 ekintza eta 5 milioi euro, gizarte-zerbitzuak, ekonomia eta enplegua babesteko\nPlanak gizarte-laguntzak eta merkatari zein ekintzaileentzako laguntzak barne hartzen ditu, bai eta mugikortasun berria sustatzeko jarduketa-ildoak ere\n2020ko Maiatza 7a\nIruñeko alkate Enrique Mayak Covid-19 Neurrien I. Plana aurkeztu du gaur goizean, zeinak 15 neurri zehatz gauzatzea sustatuko baitu, oinarrizko hiru zutabe ardatz hartuta: funtsezko gizarte-zerbitzuak babestea, ekonomia eta enplegua sustatzea, eta egungo pandemiaren ondorioz sortuko den etorkizuneko mugikorasunarekin zerikusia duten ekimenak bultzatzea. Plan honek jarraipena izanen du etorkizunean abiaraziko diren ekimenetan, egoeraren bilakaeraren arabera, unean-uneko osasun-egoerari eta gizarte-jarduerari doituta.\nPlanak 5,1 milioi euroko zuzkidura du, honela banatuta: 2 milioi, funtsezko gizarte-zerbitzuetarako –larrialdietarako eta elikatzeko laguntzetarako, adibidez–; 2,5 milioi, jarduera ekonomikoa eta enplegua sustatzeko –egoera berrira egokitu daitezen lokal, saltoki, taberna eta jatetxeendako eta ekintzaileendako dirulaguntzak, adibidez–, eta 500.000 euro mugikortasun neurri berrietarako, oinezkoek zein ziklistek orain behar duten segurtasun-tartea ahalbidetzeko hirian hainbat lan egin beharko baitira. 100.000 euro bideratuko ditu baita ere udal-langileak babes-ekipamenduz hornitzeko, desinfektatzeko tratamenduak txertatzeko eta izapide elektronikoak sustatzeko.\nHerritarren lehenetasunak: enplegua, ekintzailetza, gizarte-zerbitzuak eta hezkuntza\nAgerraldian honako hau gogorarazi du: “osasun-krisiak ezin iragarrizko ondorioak izanen dituen krisi ekonomikoa eragin du. Jakin badakigu, epe laburrean, honek langabeziaren gorakada handia ekarriko duela eta jarduera ekonomikoaren jaitsiera. Gizarte-beharrak ere nabarmen igoko dira, inoiz horietara jotzeko beharrik izan ez duten dozenaka familia barne. Bi alor horietara bideratuko ditugu nagusiki gure ahaleginak: gizarte-arlora eta arlo ekonomikora.\nBiak ala biak bat datoz Udalak egindako inkestaren emaitzekin, non herritarrek adierazi baitute lehenetsi beharko liratekeela enplegua eta ekintzailetze, gizarte zerbitzuak eta hezkuntza, eta prestakuntza. Beste ikerketa batzuen arabera, krisiak alarma-egoera deklaratu aurretik lanean ari zirenen % 35i eragin die. Hortaz, iruindarren heren batek lana galdu du, ERTE batean dago edo lan-jarduera eten behar izan du. Horrexegatik, neurri zehatzen plan honekin Udalaren xedea da jarduera sustatzea eta ahalik eta enplegu gutxien galtzea.\nGastu publikoaren aurrezkiarekin eta joan den urteko superabitarekin finantzatutako plana\nCovid-19 Neurrien I. Plana egiteko Iruñeko Udalak hainbat agertoki ekonomiko aztertu ditu. Gaur egun, ekainaren 30era arte, diru-sarrerak gutxienez 6 milioi euroan jaistea aurreikusita dago, eta tokiko entitateetarako laguntza-funts bat iragarri duten arren, Udalak ez daki zenbat diru egokituko litzaiokeen Iruñeari ezta noiz jasoko lukeen ere. Horri beste zalantza batzuk gehitzen zaizkio, hala nola jakitea azken batean, Iruñeko Udalak eskatu bezala, Udalen superabitak legean jasotakoak ez diren beste helburu batzuetara bideratu ahalko diren ala ez; edo zorpetzera jotzeko aukera izanen duten helburu horrekin berarekin, “are gehiago Iruñearena bezalako kasu batean, non zorra 60 milioi eurokoa baita, legeak ezarritako mugetatik arras beherago”, azaldu du alkateak.\n5 milioi euro horiei aurre egiteko 2020ko udal-aurrekontuko partida guztiak banan bana berrikustea erabaki du Udalak, gastua 2,1 milioi euroan murriztea lortze aldera. Kopuru horri beste hauek gehituko litzaizkioke: diruzaintzako gastu orokorretarako geldikinen zati bat (hemendik 2 milioi euro lortuko lirateke); 2019ko superabitaren zati bat gizarte-zerbitzuetara bideratzea (0,8 milioi euro), eta Nafarroako Gobernuak larrialdietarako ematea espero den laguntza (0,2 milioi).\n2 milioi gizarte-zerbitzuetarako eta 2,5 milioi ekonomia- eta enplegu-neurrietarako\nPlanak jasotako 5,1 milioi horietaik 2 gizarte-zerbitzuetara bideratuko dira neurri zehatzen bidez. Horietako bat larrialdietarako laguntzak handitzea da, horiei esker familiek dirulaguntzak jaso baititzakete hainbat gasturi aurre egiteko: ostatu hartzeak eragindakoak (alokairu edo hipotekak), hornidurak (argia, ura edo gasa), elikadura eta higienea. Beste hirurak honako xede hauetarako balioko dute: elikadurarekin lotutako zerbitzuetan handitu den eskaria asetzea (udal-jantokia, eskola-jantokietarako bekak, etab.), erabiltzaileei Etxez Etxeko Laguntza Zerbitzuaren tasak murriztea, eta bazterketa handian dauden pertsonei arreta ematea (orain arte hala egin izan da alarma-egoeran abiatu diren baliabide berriekin, Etxerik gabeko pertsonak artatzeko Zentroari Jesus eta Maria eta Paderborn aterpetxeak eta Andre Maria Laguntzakoa Zentroa batu baitzaizkio ). Gizarte Zerbitzuetako eta Kiroleko Alorraren iritziz lehentasuna eman behar zaio ere kirol-klubei babesa dirulaguntza bidez emateari, Covid-osteko agertoki berrira egokitu daitezen.\nBeste 2,5 milioi eurok jarduera ekonomikoa eta enplegua sustatzen lagunduko dute, beste bost neurriren bidez. Dirulaguntzak emanen zaizkie saltoki eta lokalei babes-ekipamenduak eskuratu ditzaten eta neurri berrietara egokitu daitezen (saltokietako langileei PCR testak egitea bultzatzea barne); enpresa txiki eta ertainen digitalizazioa sustatzeko prestakuntza ematea onlineko presentzia areagotu eta hobetu dezaten; ekintzaileendako dirulaguntza deialdiak indartzea; merkataritza-, ostalaritza- eta turismo-sektoreen digitalizazioa babestea, eta tokiko merkataritzaren aldeko sentsibilizazio-ekintzak egitea.\nNeurri nagusia dirulaguntza deialdiak egitea da, guztira 2,3 milioi euro, saltoki eta ostalaritza- zein zerbitzu-establezimenduak seguru bihurtzeko. Udalak laguntza emanen die salmenta-guneei eta jendeari arreta ematekoei aldaketak egin ditzaten, kutsatze-arriskua murrizteko eta erosteko ohitura eta gizarte-jarrera berrietara egokitzeko. Gastuak zein inbertsioak egin beharko dituzte: gastuak garbitzeko eta langileendako babes pertsonalerako materialetarako, eta inbertsioak espazioak eta jendeari arreta emateko moduak berrantolatzeko. Jarduketa-ildo hau abiarazteko Udalak laguntza-deialdi berri bat bultzatuko du, aintzat hartuta inbertsioak beharrezkoak izanen direla haien ahalmenaren muga-mugan dauden negozio askotan, itxita egon behar izan baitute.\nParaleloki, Udalak sektoreko enpresa-elkarteekin eta intereseko beste entitate eta eragileekin lan eginen du, horretarako Merkataritza eta Turismoko Alorreko baliabide tekniko propioak eta beste udal-alor batzuetako laguntza baliatuta (Hirigintza, Osasuna, Herritarren segurtasuna eta Mugikortasuna, nagusiki). Hartara, jarraitu beharreko futzionamendu-protokoloak eta -jarraibideak definituko ditu osasun-agintarien arauak eta gomendioekin bat, jarduera ekonomikoarekin eta establezimenduen jardun profesionalarekin bateratzeko modukoak eta orekatuak direla zainduz betiere.\nOinezkoendako eta ziklistendako espazioa irabaztea, segurtasun-tarteak mantentzeko\n500.000 euro erabiliko dira mugikortasuneko jarduketa-ildo berrietan, lau neurri-mota nagusirekin: oinezkoendako eta ziklistendako espazioa irabaztea, hartara osasun-krisi honetan behar den distantzia fisikoa ahalbidetzeko; aldi baterako bidegorriak eta ardatz berriak sustatzea; bizikletetarako aparkaleku seguruak; eta oinez zein bizikletaz mugitzea sustatzeko kanpaina. Mugikortasun Batzordeak gai horri helduko dio bihar eginen duen bileran. Aurreikuspenen arabera honako eremu hauetan eraginen du batez ere: Sarasate pasealekua, Nafarroako Gorteen kalea, Baiona eta Yanguas y Miranda etorbideak, eta Milagrosa, Txantrea eta Sanduzelai auzoetan.\nAzkenik, 100.000 euro bideratuko dira Covidak eragindako gastu berriei aurre egiteko, honako hauei dagokienez: Udal-langileei babes-ekipamenduak ematea, desinfekzio-tratamenduak txertatzea garbiketa-lanetan eta izapide elektronikoak bultzatzea, besteak beste.\nPlan bizia eta neurri berriak\nEnrique Maya alkateak azaldu du neurrien plan hau plan bizi bat dela, eta neurri berriak txertatuko zaizkiola hurrengo egun eta asteetan zehar, egoeraren bilakaeraren arabera eta finantzazio-aukeren arabera. Egoerak uzten badu, Udalak zorpetzera ere joko du, horrela beste neurri batzuk hartu ahal izateko, jada zergak atzeratzeko hartu den neurriaz gain, alkateak azaldu duenez.\nZentzu horretan beste ekimen berri batzuk proposatu ditu: Eraikuntzen, instalazioen eta obren gaineko zerga (EIOZ) murriztea, jarduerak Covidera egokitzeko obrak egiteko; bide publikoa okupatzeko tasak kentzea (terrazak) 2020an, eta Ekonomia Jardueraren gaineko Zerga murriztea.\nAstelehenean eremu urdina itzuliko da eta terrazak irekiko dira, haien ahalmenaren % 50ean\nPlan honen barruan (Iruña bezalako beste hiri batzuetakoen antzekoa baita), hainbat gauza berrabiatuko dira astelehenetik aurrera, betiere deseskalatzearen faseak betetzen badira: aparkatze mugatuko zerbitzua (eremu urdina delakoa), terrazak haien ahalmenaren % 50ean irekitzea, eta Landabengo azokaren irekiera, maiatzaren 17tik aurrera (igandea).\nAparkatze mugatu eta murriztuko eremua berriz ere abiatzeari dagokionez, enpresak aurrez parkimetro guztiak desinfektatuko ditu, eta jendaurreko arreta bulegoak irekiko dira, bai enpresan bertan bai Herritarren Segurtasuneko Alorrean. Mugikorrerako Telpark aplikazioarekin ordaintzea gomendatuko da parkimetroak ez ukitzeko, enpresak egunero hainbat aldiz garbituko dituen arren.\nTerrazen mahaien % 50 ireki aurretik, Udalak astebeteko epean zalantzak argitzeko eta terrazak handitzeko eskaerak erantzuteko konpromisoa hartu du. Horretarako helbide elektroniko bat abiatuko du, berariaz horretara zuzenduta, eta astelehenean bertan jarriko da martxan: terrazas@pamplona.es\nAlkateak prentsaurrekoan adierazi du “neurri horiek guztiak aurrera ateratzeko eta iruindarrek merezi duten mailan egon ahal izateko, udal-talde guztien artean gehienezko adostasuna egotea” espero duela. “Berez, eta hala nabarmendu eta eskertu nahi dut, azken hilabeteotan hala izan da hartu ditugun erabaki garrantzitsu guztietan, horietako asko oso esanguratsuak, sanferminak bertan behera uztea, esaterako”, erantsi du.\nPrentsaurrekoa amaitzeko alkateak elkartasun mezu bat helarazi die iruindarrei, batez ere okerren daudenei, baliabiderik gabe geratu baitira, lana galdu dutenei,, edo negozioarekin zer egin ez dakitenei, eta gogorarazi die “gure esku dagoen guztia” eginen dutela “laguntza emateko”. Halaber, osasun- eta garbiketa-langileei eskerrak eman dizkie, baita funtsezkotzat hartu diren gainontzeko zerbitzuetakoei ere, eta dolumin mezua helarazi die Covid-19aren ondorioz senitartekoren bat galdu duten guztiei. Amaitzeko “Adi jarraitzea garrantzitsua” dela azpimarratu du. “Birus hau oso etsai arriskutsua da, eta helarazten dizkiguten neurriak zorrozki bete behar ditugu, atzerapausorik egon ez dadin. Herritar gehienak hala jokatzen ari dira, eta hori da, hain zuzen, jarraitu behar dugun ildoa”.\nCovid-19 Neurrien I. Plana: 15 ekintza eta 5 milioi euro\nGizarte Zerbitzuak. 2 milioi euro\nLarrialdietarako laguntzak handitzea\nElikadurari lotutako laguntzak indartzea\nTasak murriztea Etxez Etxeko Laguntza Zerbitzuko erabiltzaileei\nArreta ematea bazterketa handiko egoeran daudenei\nKirol-klubendako dirulaguntzak, Covid osteko egokitzapenean laguntzeko\nEkonomia eta enplegua. 2,5 milioi euro\nDirulaguntzak ematea saltoki eta lokalei, babes-ekipamenduetarako eta arau berrietara moldatzeko (PCR testa barne)\nPrestakuntza ematea enpresa txiki eta ertainen onlineko presentzia hobetzeko\nEkintzaileentzako dirulaguntza-deialdia indartzea\nMerkataritza-, ostalaritza- eta turismo-sektoreen digitalizazioa laguntzea\nTokiko merkataritzaren aldeko sentsibilizazio-jarduerak egitea\nMugikortasun-eredu berria. 0,5 milioi euro\nJarduketak oinezkoendako eta bizikletetarako toki gehiago edukitzeko\nAldi baterako bidegorriak eta bizikleta-ardatz berriak sustatzea\nBizikletetarako aparkaleku seguruak\nOinez eta bizikletaz mugitzea bultzatzeko kanpaina\nCovid-ari lotutako neurriak Udalean. 0,1 milioi euro\nUdal-langileei babes-ekipamenduak ematea, desinfekzio-tratamenduak txertatzea garbiketa-lanetan eta izapide elektronikoak bultzatzea


Udako itxiera festa egingo dute Kontadoresen - Irutxuloko Hitza : Irutxuloko Hitza\nUdako itxiera festa egingo dute Kontadoresen\nKontafesta egingo dute ekainaren 15ean, 19:00etan. Bidebietako Kontadores zentroaren ikasturte bukaerako festa izango da. Antzerki lan batekin hasiko da, Theatrola taldeak La casa de Bernarda Alba obra interpretatuko du eta. Ondoren, DJ Paul Abbeyk musikarekin girotuko du festa. Munduko pintxoak dastatu eta kaleko arteaz gozatzeko aukera ere izango da. Sarrera doan izango da.


Gure zerbitzuak - BBG\nKalitaterik onena eta bikaintasuna ziurtatzen ditugu gure operazio guztietan\nBahia de Bizkaia Gas (BBG) sozietatearen instalazioetan gas natural likidotua (GNL) hartu, biltegiratu eta berriro gas bihurtzen da. BBGk metano-ontzietatik jasotzen duen GNL gas bihurtzen du berriro, birgasifikatu egiten du. Gas hori etxeko, merkataritzako eta industriako kontsumorako erabiltzen da; baita Bahia de Bizkaia Electricidad (BBE) ziklo konbinatuko instalazioetan energia elektrikoa sortzeko ere.\nBBGren instalazioak Bilboko Portuan daude, eta operazio segurua, eraginkorra eta azkarra bermatzen die bere bezero guztiei. Kokaleku geografiko ezin hobean dago Amerikatik eta Europa Iparraldetik datozen kargetarako.\nEginkizun horiek kontuan hartuta, honakoak dira gure bezeroei eskaintzen dizkiegun zerbitzu nagusiak:\nGas natural likidotua hartzea eta deskargatzea\n270.000 m3-ko gehienezko edukieradun metano-ontziak hartzea eta deskargatzea.\nGNL biltegiratzea, 450.000 m3-ko edukierarekin.\nGas likidotua lurruntzea\nGNL lurruntzea, orduko 800.000 Nm3-ko gehienezko ahalmenarekin.\nZisternak kargatzea, eguneko 15 zisternako gehienezko ahalmenarekin.\nMetano-ontziak kargatzea, orduko 3.000 m3-ko gehienezko ahalmenarekin.\nEZAGUT EZAZU GURE INSTALAZIOA ETA GAS LIKIDOTUA BIRGASIFIKATZEKO PROZESUA\nKONTSULTA ITZAZU GURE AHALMENAK ETA KONTRATAZIOKO ARAUDIAK\nALBISTEA: BIGARREN INSTALAZIO ERABILIENA GARA\nGAS NATURAL LIKIDOTUA. BBGren ABANTAILAK\nMalgutasuna eta zerbitzu egokitua\nInstalazioen gaitasunari eta eskaintzen dituen zerbitzuei esker, BBGk bezeroei ondo egokitutako zerbitzua eskain dezake. Horrela, munduko terminal modernoenetako bat da.\nHirugarren tanke eraiki izanari esker, BBGk 350.000 m3-tik egungo 450.000 m3-raino handitu du bere edukiera. Horrela, Bahia de Bizkaia Gas enpresak indartu egiten du bezeroei eskaintzen dien zerbitzu-eskaintza, biltegiratzeko bere gaitasuna handituz eta bezeroei itsasontziak azkar eta eraginkortasunez kargatzeko aukera eskainiz.\nBBGk autonomia, estatu eta Europa mailako araudi guztia betetzen du. Gainera, kalitateari, ingurumenari eta segurtasunari, lan-osasunari eta informazioaren segurtasunari dagozkien ziurtagiriak dauzka, AENOR erakundeak emandakoak.\nBBGren birgasifikazioko instalazioan GNL metano-ontzietatik deskargatzen denetik azken urratsera arte (etxe eta enpresetara iritsi arte) egiten den prozesuak gasaren kalitate bikaina bermatzen du.


Irekia Eusko Jaurlaritza - Gobierno Vasco :: Lehendakariak Gonzalo Nardiz sariak banatu ditu\n\nLehendakariak Gonzalo Nardiz sariak banatuko ditu Iturria: Irekia\n\n\n\n\n\n\n\n\n\n\n\n\n\n\nLehendakariak Gonzalo Nardiz sariak banatu ditu Iturria: Irekia\nGipuzkoako Arrantzaleen Kofradien Federazioa, Hijos de Serrats kontserba enpresa eta nekazaritza elkarteen aintzindari Alfredo Montoya, 2018ko Gonzalo Nardiz saridunak\nNekazaritzako elikagaien katean eta Euskadiko landa ingurunean egindako ibilbide profesional eta enpresarial eredugarri eta luzeei erakutsitako esker onak dira.\nIñigo Urkullu Lehendakariak entregatu du saria, eta Gonzalo Nardiz, Jose Antonio Agirre lehendakariaren gobernuko lehen nekazari sailburua, gogoratzeko ere balio du.\nGaur, Gipuzkoako Arrantzaleen Kofradien Federazioak, Hijos de Jose Serrats kontserba enpresak eta nekazaritza elkarteen aintzindari Alfredo Montoyak Gonzalo Nardiz 2018 sariak jaso dituzte, Iñigo Urkullu Lehendakariaren eta Ekonomiaren Garapeneko eta Azpiegituretako sailburu Arantxa Tapiaren eskutik. Lehendakaritzaren egoitzan egin da ekitaldia, Vitoria-Gasteizen, eta bertan bildu dira estamentu instituzionalen 150 ordezkari baino gehiago eta lehen sektorearekin, nekazaritzako elikagaien katearekin eta Euskadiko nekazaritza eremuarekin lotura duten profesionalak.\nSariak 2003an ezarri ziren, Eusko Jaurlaritzako lehen Nekazaritza Sailburuaren izenarekin, bi urtean behin deitzen dira eta denbora luzean eta batez ere lehen sektorean edo euskal nekazarien munduan ibilbide profesional eredugarriak izan dituztenen aitortza eta balioespena dakarte.\nHautagai bakoitzak gutxienez Euskal Herriko agente sektorial biren babesa du, eta hautagaitzarekin batera proposatutako pertsonaren edo kolektiboaren ibilbide profesionala zehaztasunez azaltzen duen memoria bat aurkeztu behar da. Memorietan, halaber, hautagaien ibilbidearen hainbat alderdi azpimarratuko dira, eragin edo garrantzi handienekoak eta beraien ibilbidea berezi egiten dutenak.\nKomunioin jaio zen (Arabako haranak), 1957an. Zazpi anai-arrebetatik zazpigarrena da eta horietatik nekazaritzan jarduten duen bakarra. Joseba eta Endika semeei transmititu die nekazaritzarekiko grina hori. Zereala, oleaginosoak eta erremolatxa landatzen ditu, eta lekaleak ere ekoizten ditu. Asko maite du bere herria, urte askoan bertako alkate izan baita, eta ez da zaila herriko jaietan laguntzen edo auzolanean ikustea.\nSaria nekazari lanetan egindako ibilbide profesional luzeagatik eman zaio eta, bereziki, nekazaritzako elkartegintzarekin eta kooperatibagintzarekin hartutako konpromisoagatik eta bertan etengabe egindako lanagatik.\nUAGA Arabako Nekazari eta Abeltzainen Batasunean hasi zen lan honetan, eta 1985tik 1988ra bitartean bertako lehendakaria izan zen.\nOndoren, Euskadiko Nekazaritzako elikagaien kooperatiben Federazioan sartu zen, eta Federazioaren lehen lehendakaria izan zen, 1989tik 2015era. Kontsumoko patata merkaturatzen duen COAFOR S.Coop. kooperatibako gerente ere izan zen, bai eta UDAPA S.Coop.en ernamuina ere.\nEra berean, Lantarongo kooperatiban, Garlanen, Cuma Valles Alavesesen edo Cuma Entresierrasen kargua eduki zuen, eta Espainiako Nekazaritzako Elikagaien Kooperatiben Konfederazioko Kontseilu Errektoreko kidea izan zen, bai eta Euskadiko Kooperatiben Konfederazioko Kontseilu Errektorekoa eta Euskadiko Kooperatiben Goren Kontseilukoa ere.\nOINARRI Elkar Bermatzeko Sozietateko Administrazio Kontseiluaren bultzatzailea eta kidea ere izan da, bai eta HAZILUR Enpresen Sustapenerako Sozietatearena ere, bertan 7 urtez lehendakari izanda.\nGipuzkoako Arrantzaleen Kofradien Federazioa\nErakunde honen izenean, erakundeko lehendakari Eugenio Elduaienek eta Federazioko idazkari nagusi Miren Garmendiak jaso dute saria lehendakariaren eskutik.\nEpaimahaiaren iritziz, Arrantzaleen Kofradien Federazioak sari hau merezi du ehun urte baino gehiagoan eta jardute eremu sozialetik, ekonomikotik eta ingurumenekotik arrantza sektorea ordezkatzen eta zaintzen egindako lan garrantzitsuagatik, arrantzaren eta bere balio katearen iraunkortasunean lagunduta.\nGipuzkoako Arrantzaleen Kofradien Federazioa lurraldeko kostaldeko bederatzi herrik osatu zuten (Hondarribia, Pasaia, San Pedro, Donostia,Orio, Zarautz, Getaria, Zumaia eta Mutriku) eta pasa den apirilean bere mendeurrena ospatu zuen, Donostian. Gaur egun Federazioa osatzen duten sei kofradiek (Donostia, Getaria, Hondarribi, Mutriku, Orio eta Pasaia) baxurako 80 bat itsasontzitan diharduten 800 arrantzale ingururi eskaintzen diote laguntza. Itsasontzi horietako 50ek arrantza tresna txikiez edo kazan jarduten dute eta gainerakoek inguraketako arrantzan eta beita biziarekin.\nBere ehun urteko historian ezagunak izan dira garatu eta mantendu dituzten balioengatik.\nArrantza baliabideen iraunkortasunaren aldeko apustua.\nArrantza tresna selektiboak eta ingurumena errespetatzen dutenak erabiltzea.\nBerrikuntza eta etengabeko hobekuntza, arrantza jardunbiderik hoberenen bila.\nArrantzaleen prestakuntza eta trebakuntza.\nErakundeekin eta beste ORP batzuekin elkarlanean aritzea, politika iraunkorrak garatzeko eta ezartzeko\nFederazioa Eusko Jaurlaritzarekine eta Prestakuntza Eskoloekin batera ari da arrantza jarduera duintzeko eta gazteak sektore honetan profesional gida garatzera animatzeko, eta lan hori aipatzeko modukoa da, eta garrantzitsua da, baita ere, ezagutza zientifikoan oinarrituta lanean jarraitzeko apustua nabarmentzea, arrantza baliabideen iraunkortasuna bermatzeko funtsezko oinarria baita.\nEra berean, azpimarratzekoa da Federazioak azken urteetan eman duen babesa, flota berritze eta modernizatzearen alde eginda, teknologian inbertituta.\nConservas Hijos de Jose Serrats S.A.\nEnpresak Euskadin eta, zehazki, Bermeon eduki duen ibilbide profesional luzeagatik ematen zaio saria. Izan ere, aberastasuna sortzea, bertako lehengaiak erabiltzea, berrikuntza eta enplegu sorrera izan dira beti bere lanaren filosofia, 128 urtean. Enpresa ordezkatuta, Esperanza Serratsek jaso du saria.\nEnpresa 1890ean eratu zen, José Serratsek industria Bermeon finkatu zuenean, kantauri itsasoko produktuen freskotasun eta zapore gozoa kontserbatzeko eta lekurik urrutienetara eramateko asmoarekin.” Arrainaren kalitate bikainak lagunduta, Frantziatik etorritako kontserbazio teknika berriak ezarri zituen, eta horrekin azkar sartu ahal izan zituen berak landutako produktuak Europako merkatuetan. 1914an Ipar Amerikako merkatura ere hasi zen esportatzen.\nHasieran antxoa gatzetan jartzen eta antxoaren erdikontserbak egiten baino ez zuten egiten, baina pixkanaka-pixkanaka dibertsifikatuz eta eskaini beharreko produktu sorta handituz joan zen, eta gaur egun antxoak ez ezik, hegaluzea, muskuiluak eta berberetxoak era aurkitu daitezke, besteak beste.\nFamiliako kideek etengabe egindako berrikuntzei eta modernizazioei esker, gazitze lantegi txiki batetik arrantza talde bat jaio da, kontserba fabrikek, gazitegi filialek, bakailao lehortzeko planta batek eta itsasontzi propioek osatuta.\nEnpresak lehengairik hoberenak erabiltzen ditu, kalitate goreneko hegaluzeak eta antxoak eta bereziki aukeratutako arrainak, beti arrantza tresna tradizionalak errespetatuta. Artisautzako prozesu bati jarraituta egiten dituzte kontserbak; bost belaunalditan tranmititutako eta hobetutako prozesua da.\nEra berean, teknologia berritzaileez hornitutako instalazioak dituzte, eta horiekin produktua mantendu, aukeratu eta ontziratzeko baldintzak hobetzen dituzte, produktua helmugara baldintzarik egokienetan helduko dela bermatuta. Horrek eta kalitatea kontrolatzeko duten sistema zehatz eta zorrotzak merkatu nazional eta internazional zorrotzenek haiengan konfiantza jartzen jarraitzea egiten dute.\nHala, gaur egun Conservas Hijos de Serrats enpresak, bosgarren belaunaldiarekin, bere balio haiei uzten die:\nKontserben kalitatea eta beren balio diferentziala.\nTradizioa, artisautza eta berrikuntza. AEBra esportatzen lehenak izan ziren, eta lehenak, baita ere, Hegaluzearen kontserbak kristalezko potean sartzen eta zuritzeko makina bat edukitzen makinaren asmatzailarekin batera.\nMSC arrantza iraunkorraren egiaztagiria lortu dute, eta inbertsioak egin dituzte ur arazketaren eta ingurumenaren alorretan.\nElikagaien segurtasuna. Mendearen hasieratik Hijos de José Serrats enpresak ISO egiaztagiriak eskuratu ditu, eta gaur egun IFS egiaztagiria dute.\nBere balioen artean azpimarratzekoak dira enpresan diharduten pertsonen garrantzia, eta horren erakusgarri da pertsonek enpresarekiko duten leialtasuna.\nGonzalo Nardiz Bengoetxea Eusko Jaurlaritzak izan zuen lehen Nekazaritza sailburua zen, bai eta garai hartan, 7 urriaren 1936, Jose Antonio Aguirre lehendakariak bere gidaritzapean osatu zuen kabineteko kiderik gazteena ere. Sasoi hartan 31 urte zituen eta jada Bermeo bere herriko zinegotzia, Bizkaiko Aldundiko kudeatzailea eta Bizkaiko Defentsa Batzordeko Hornidura Komisarioa izandakoa zen.\nSailburu izan zen garaian, Gonzalo Nardiz nekazaritzaz, basoez eta mendiez arduratu zen. Euskadirako autohornitze kotarik handienak lortzea eta bertako abeltzaintzako eta basoetako aberastasuna zaintzea izan zituen helburu bere jardunean. Horretarako hartu zituen neurrietako bat izan zen aurretik baimenik gabeko ehiza eta zuhaitz mozketa debekatzea.\nSailburu emandako urteetan, albaitaritzako arauak aldarrikatu zituen eta gerra zonaldeetan zeuden lurrak errentan eduki eta lantzen zituztenei errentak ordaintzeko luzamenduak eman zizkien.\nGonzalo Nardizek, garai horretan, nekazaritza erreformatzeko proiektu bat landu zuen, baina ez zen onartu. Proiektuaren asmoa zen landa lurrren errentariei nekazaritza lurren jabe izaten erraztea, “Solidaridad de Trabajadores Vascos y de Acción Nacionalista Vasca” sindikatuaren nekazaritza programa baten arabera.\n1939an Francoren tropek irabazi ondoren, Gonzalo Nardizek, Gobernuko beste kideek bezala, erbesterako bidea hartu zuen. 40 urte eman zituen erbestean. Parisen eta Mexikon bizi izan zen eta 1946tik aurrera Donibane Lohizunen. Erbesteko Eusko Jaurlaritza desegin eta gero, Gernikako Estatutua onartu zenean, Gonzalo Nardiz jarduera politiko guztitik aldenduta egon zen. 2003ko urriaren 25ean Bilbon hil zen, 97 urte zituela.\nNardiz sariak eskuratzen dutenek Jabier Herrero artista arabarrak sari hauetarako esklusiboki sortutako obra bat jasotzen dute. Argizari galduz brontzean moldekatutako eskultura bat da, haritz egurrezko idulki gainean, eta zutik aulki baten gainean dagoen pertsona bat irudikatzen du, egonkortasunaren sinbolo gisa, eta hiru oinarrizko elementuen erreferentziak ditu: Lurra, Itsasoa eta Airea.\nArrantza: Jose Ignacio Espel Fernandez. Euskal arrantza ontzien interesen defendatzailea hainba erakunde publikotatik\nintervencion_lhk_premios_na... behera kargatu (7 MB)\nlhk_sektorea_ekonomian_euro... behera kargatu (1 MB)\nlhk_sektorea_ekonomian_euro... 20 MB\nalfredo_montoya.mp4 200 MB\ngipuzkoako_kofradien_federa... 200 MB\nrecursos_lhk_premios_nardiz... 90 MB\nserrats.mp4 200 MB\n2018_05_15_lhk_premios_nard... 0 Byte (jpg)\n2018_05_15_lhk_premios_nard... 3 MB (jpg)\n2018_05_15_lhk_premios_nard... 4 MB (jpg)\n2018_05_15_lhk_premios_nard... 5 MB (jpg)\n2018_05_15_lhk_premios_nard... 2 MB (jpg)\nlhk_premios_nardiz.jpg 4 MB (jpg)\npremios_nardiz.jpg 2 MB (jpg)\nDiscurso_LHDK_Premios_Nardi... 100 KB (application/pdf)\nZABALIK DAGO NARDIZ SARIETARAKO HAUTAGAIAK AURKEZTEKO EPEA\nEusko Jaurlaritzak Gonzalo Nardiz sariak berreskuratu ditu Nekazaritza, Arrantza eta Elikadurako sektoreetako pertsonen lana gizarte osoaren aurrean aintzat hartzeko


Dorletako Amaren urteurrenean esango dute denboraldiko azken meza - Leintz gatzaga - Goiena.eus\nDorletako Amaren urteurrenean esango dute denboraldiko azken meza\nMirari Altube 2009-10-23 14:21\nEtzi, urriak 25, ospatuko dute uda sasoiko azken meza Dorletako santutegian. Gainera, 51 urte beteko dira egun horretan txirrindularien zaindari den Dorletako amabirjina koroatu zutela.\nGatzagako meza guztien ardura Arantzazutik etortzen den Martin Mendizabal fraide frantziskotarrak dauka eta Domu Santu egunean hasi, azaroak 1, eta maiatzaren 1a bitartean San Milixan parrokian esango ditu (12:30).\nSei ezkontza bakarrik aurten\nDorletako Amaren irudia gordetzen duen XVII. mendeko santutegi txikiak ezkontza asko hartu izan ditu. Azken urteotan, baina, poliki-poliki jaitsi egin da kopurua eta aurten sei bakarrik ospatu dituzte bertan, irailean azkena: "Sasoi baten urtean 30etik gora ospatzen ziren, baina gero eta gutxiago datoz. Datorren urterako ere oso bikote gutxik hartu du lekua", jakinarazi du santutegiko kontuen ardura duen Tere Aranburuzabalak.\nEzkontzek behera egin arren beste era bateko ospakizunek egin dute gora eta orain zilarrezko eta urrezko ezteiak ospatzera datoz bikote eta familia asko Dorletara.\nTxirrindularien zaindaria da Dorletako Ama eta domekan hain zuzen beteko dira 51 urte koroatu zutela, 1958ko urriaren 25ean. Iaz egin zituzten urteurreneko ospakizunak Txirrindularitza Batzordeak eta Udalak antolatuta, baina aurten ere hainbat txirrindularik izango dute gogoan eguna. Hala, Gasteizko txirrindulari talde batek bisita iragarri du domekarako eta hurrengo zapatuan, hilak 31, Legutiokoak etorriko dira: "Halakoetan lore eskaintza egiten diete amabirjinari, eskerrak eman eta babesa eskatzeko", dio Aranburuzabalak. Arlaban gainean dagoen irudiak ere lore sorta asko jasoko ditu egunotan.


Zergatik? Zertarako? • ZUZEU\n25 pentsamendu “Zergatik? Zertarako?”-ri buruz\nJoxe 2014-01-12 13:33\nAnalisi zorrotza. Honako ondorioak ateratzen ditut boteprontoan:\nEspainiako gobernuak bi helburu horiek bazituen (1. Ezker Abertzalearen barne gatazkak hauspotu eta inboluzio/zatiketa bilatzea “. EAJ eta Ezker Abertzalearen arteko arrakala handitzea), izango da Ezker Abertzalearen egungo bideak eta EAJ eta Bildu hurbiltzeak kalte egiten diolako.\nEz dirudi EAJ Lizarra bat errepikatzeko moduan dagoenik. Baina zergatik joan da manifestazioan? Bezperako kolaborazionismoa zuritzeko ala gertaerek behartuta? Beharbada bi arrazoien arteko konbinazio batek. Kolaborazionismoa zuritzeko egin duen aldetik, errealitatea da posizio bat hartu duela (unean unekoa bada ere), eta gertaerek behartuta egin duen aldetik, CIUren lerratze independentista ekarri duten arrazoiak errepikatzen zaizkigu hemen, eta arrazio horiek izango da EAJ mugiaraziko duten bakarra: gertaeren aurrean posizionatu beharra eta presio soziala.\naupa 2014-01-12 17:35\nEgia da. Errepresioa ETArekin amaitzeko eta ezker abertzalean posibilismo legalista indartzeko da. Beti horrela izan da. Horrexegatik Sortu legeztatuta dago.\nFREUD 2014-01-12 17:38\nAtzo konbrotatu da, behin eta berriro, gure herriaren espontaneismoa. PNV eta SORTUk herriari deia luzatu diotena inperialismoaren dependismoa barruan jarraitzeko jarraitua izan da. Parte hartu dutenak, Eh-ko %5, ez dira espainolak edo frantsezak sentitzen, hala ere berriro engainatu dituzte. Ez dago batasunarik, ez dago helbururik nola ez dago estrategiarik, Estatu propioaren estrategia. Bihar bi konbokatzaile nagusiak berriro instituzio kolonialistaetara joango dira lasai lasai bere “karguak” mantentzeko eta kolonialismoa luzatzeko. Etzi, batek besteari berriro jipoituko dio inperialismoak aginduta. Ematen dit, atzokoa oso ondo planifikatua zegoela hasieratik, mugimendu guztiak, ostegunekoa, ostiralakoa eta larunbatekoa… Bi korrente autonomistek horrelako irudia behar zuten dependismoa barruan jarraitzeko. % 95 tik, askok eta askok ulertu dugu non kokatzen diren korrente bakoitzak herri hontan eta dependismotik at dugun bidea egiteko martxan jarraitu behar dugula. Noraino? Independentzia erreskuratu arte. Dependentzia ala independentzia.\npatxi azparren 2014-01-12 18:59\nhausnarketa eta ikerketa zorrotza benetan.\nGalderetako bat, Nork deitu zion nori? Nik esango nuke Sortuk egin zuela deia.\nAutonomia zaharberritze batera eraman nahi gaituen urratsetarako hasierako dantza-pausuak direla esango nuke.\nOrtzimugan, 2015ko hauteskundeak, aitzakia UPN gobernutik kentzea. Nafarroa Garaiko gobernutik UPN kendu. Nafarrotik hasita Hegoalde osoara zabaldu nahi luketen akordio batera iristeko, Madrilen aurki PSOE egon litekeela ustez, PNV eta PSOErekin dantza askatzaile bat egin daitekeela ametsetan.\nJJ 2014-01-12 22:24\nHausnarketa landua eta zorrotza, bai. Eskertzekoa.\nZerbait gehitzekotan, aipatuko nuke eskerrak eman behar zaizkiola ere Iñaki Iriondori, zeri erreparatu eta zeri ez azpimarratzeagatik. Horrek lanak asko arintzen ditu. Ez hausnarketa zabal honek legez, zeinak garunak eraginarazten baititu, izerdia sortu arte, noiz eta domeka baten… Halakorik!\nBestalde EAJri esleitutako gakoaz bat etorri arren, ezker abertzaleari eslei dakioke beste hau: azken hilabeteotan jasaten ari den eraso eta probokazioak zein diren ere, ez du lortzen bere baitako lerroetatik haratagoko elkartasunik biltzerik. Hortik oraingoan EAJri eskua luzatu behar izana.\nAtaka honetara zergatik heldu den, beste hausnarketa sakon baterako gai izan behar luke.\nI. Larrea 2014-01-13 18:05\nI. Larrea 2014-01-13 20:24\nOhi bezala artikulu hau Borroka Garaia da ¡ blogean ere argitaratuta dago. Bertan iruzkin interesgarria sartu du kide batek artikulu honetan agertzen dudan iritzi baten aurka: presoen erabakiak ez omen du pozik utzi eta amore emate gehiago espero zuen Espainiako Gobernuak. Amore emate gehiago ez ematearen errudunak abokatuak jotzen ditu eta horregatik izan omen dira atxiloketak, hemendik aurrera bide hori azkartzeko. Ikuspegi honetatik ulergarriago dira bai komunikabide espainolistek abokatuei buruz zabaldu duten ildo “informatiboa” baita I. Iriondok aipatzen dituen Ezker Abertzalearen barruko kontraesanak ere.\n-“Arantza nos lo está complicando”\n“La abogada de etarras inquieta a los ‘abertzales’ porque continúa intransigente”\n-“Interior describe a Zulueta como un estorbo para la reinserción de presos”\nIruzkinak zentzua daukala uste dut eta horregatik ekartzen dut hona:\n13/01/2014 at 13:43\nEgia da EPPK-k onartu duela preso politikoen aurkako borrokan historikoki jarritako xantaia eta exijentzia politiko batzuk, baina zentralak momentuz ez, hau da, barkamena, erreinserzio indibiduala, ETArekin apurtu, borroka armatuaren zilegitasunari eraso etabar.. abokatuen aurkako operazioa horrexegatik izan da. ustezko prozesu hori azkartzeko. Presoek “pausu bat” eman dutela diotenek beste urrats horiek emateko nahi dute. Beste batzuen iritzitz pauso bat da baina borroka areagotzeko.”\nOxandabaratz 2014-01-14 00:09\nOso analisi ona egin duzu Larrea (ohikoa bezala).\nGauza bat gaineratuko nuke, manifestazio berez isil horretan entzun ziren oihuen inguruko irakustketa EAJren ezegona (Srrtuk konpromiso “isila” traizionatu izango balu bezala) eta Sorturen erdi-purdiko jarrera “ezin dugu jende guztia kontrolatu”, “presoekiko elkartasuna zen… baina guri ere molestatu ziguten”; “ez ziren hainbesterako izan” eta abar. Hala ere, beste klabe bat izan zitekeen, ezinegon bat adierazten dutena. Ez bakarrik hasierako Tantaz Tanta manifa debekatu izanagatiko ezinegona, ez EAJ batu zelako edo hauen “Inposaketekiko” ezinegona (manifa isila eta lello aldaketa) edota EAJri nahita ezinegona sortzeko nahia… baizik eta Sorturen zuzendaritza ofizialarekiko eta honen pausuekiko ezinegona.\nI. Larrea 2014-01-14 12:50\nManifan zegoen mundu guztiak bazekien deialdia isila zela beraz oihuak kontzienteak izan ziren. Norberaren motibazioak jakitea zaila da: amorrua, alaitasuna, presoekiko elkartasuna….. batek daki. Nire ustez bazegoen desadostasun puntu bat, baina zaila da jakitea noraino zen ezadostasuna manifaren ezaugarritzearekin, Sorturen zuzendaritzaren erabakiekin, estrategiarekin, presoekiko elkartasuna adierazteko nahia …. ala beste zerbait.\nNirekin hitz egin dutenek antzekoa islatu didate: manifan oso gutxik pentsatzen zuten EAJk deitu zuela manifa benetan Estatuaren erasoei erantzuna emateko eta are gutxiago prozesu soberanista edo antzeko zerbaiti hasiera emateko, baizik sortu zitzaion ataka horretatik onik ateratzeko. Eta antzeko zerbait gehitzen dut nik Sorturen zuzendaritzari buruz. Airean geratzeko arriskuan zeuden lotsariak elkarri estaliz. Hau da, eta EAJk esan bezala “salbuespen” bat zen, zoritzarrez.\nManifaren euforia apaltzen eta egunerokotasunera itzultzen garen heinean zerbait gehiago erantsi nahiko nuke:\nEzker Abertzalearen egungo estrategia antzuak (ETA desagertzeko eta aldarrikapen politikoak behin eta berriro jaisteko izan ezik) eta nahaste politikoak asko errazten dio bai Estatuari inolako kontzesiorik ez egiteko, baita EAJri bere ohiko “bi muturren arteko giltzarri” antzezlana egiteko ere eta inoiz baino erreferentzialtasuna eta zentralitate gehiago irabazteko. Eta manifa eta gero, deialdi horrekin EAJk bere helburu koiunturalak eta “salbuespenekoak” lortu eta gero, ura bere bidera itzultzen ari da; haiek ez dute “fronterik” egingo, betiko pasteleoa baizik.\nSorturi dagokionez PPren ekintzek egungo estrategian beste higadura eragin beharrean manifa asko behar duten oxigeno baloi bezala erabiltzeko asmotan dabiltza, nahiko era gehiegizkoan eta ez sinesgarrian nire ustez. Esaterako Gararen mezuak: “Cada vez más, el fruto de la unilateralidad” (2014-01-13).\nEgia esanda hau izan da azken urteotan Estatu eta bere alderdiak “ezerosoa” (Otegiren hitzak erabiliz) ikusi dudan lehenengo aldia. Hau pozgarri izan arren deialdi bateratuaren benetako arrazoiak eta helburu alderdikoiak ezagututa, eta gaztelaniazko esaldia erabiliz, hau da “pan para hoy y hambre para mañana”.\nManifaren deialdi bateratuaren emaitzekin pozik egoteko benetako arrazoiak eduki ditzaketenak EAJ eta Sorturen zuzendaritzak, ez asko gehiago, direlakoan nago ni, ez independentista gehienok. Eta Sorturen zuzendaritzari ez dakit luze iraungo zaion.\nOxandabaratz 2014-01-15 00:50\nArgi dago EAJk manifa “deskafeinatua” istiluak saihesteko edota gaizki ez geratzeko deitu zuela, eta Sortuko zuzendaritza ofizialistak “aldebakartasuna” (azkenean bost duroko hitz honi mania hartuko diot) saltzeko erabili izan duela manifa, eta batez ere kopurua. Ados baita ere Estatuak larri ikusi ahal izan duela bere burua momenturen batean. Alta, nire iruzkina ez zen EAJ edo Sorturen zuzendaritzen nahien ingurukoa, baizik eta beste irakurketa harek izan duen oihartzun txikiaren ingurukoa: hau da, Sorturen taktika oinarri sozialaren parte batek onartzen ez duenaren (edo gogoz kontra onartzen duenaren) adierazle gisa.\niratxo 2014-01-14 11:02\nGuztiz ados. 1999an, Lizarrako akordioaren barruan, bestelako egoera bat bizitu genuen Bilboko kaleetan. Konponbidea, bakea… hitzen atzetik herriak isiltasuna gorde zuen eta.\nEzinegona agerian geratu zen Bilbon. Herriak ez zuen ulertzen nolatan zegoen PNV argazki horretan eta gainera batzuek ala inkluso askok bestelako aldarrikapenak ere falta zirela pentsatzen zuten. Horregatik oihukatu ziren, agian faltan somatzen ziren eta.\nManifestaldi bat izan da baina nire ustez, zerbait gehiago dago atzean. Aldabakartasunarekiko dagoen konfidantza eskasa.\nAzter dezagun egungo unea. Euskal eragileen artean ez dago inolako akordiorik eta Madrildik errepresioa baino ez. Bilboko kaleetan horrelako pankarta bat plazaratzeko unea da? Ezker abertzalearen zuzendaritzak pentsa dezake horrelako argazkia ateraz gero, mugimendu berriak sor daitezkeela baina neuk nire zalantzak ditut. Inongo konfrontazioarik gabe dagoenean, zergatik mugituko dira gainontzeko eragileak?\nAgian nire zalantza baino ez da. Iritzirik?\nFREUD 2014-01-14 12:36\nEzker abertzalearen (autodenominatzen direnak) zuzendaritzak orain dela asko konfrontazioari uko egitea erabaki zuen. Zeunden erakundeek inperialismoaren legetatik kanpo zerbait egiten zutenak ostopoa bihurtu ziren eta erditik kendu dituzte. Desagertu diren erakunde horiek ez zuten estrategiarik eta haien esker gaurko zuzendaritza dagoela. “Ezker abertzaleak” eta pnv-ek bide berdina egin dute. Biek ulertu zuten independentzia estsaiaren kontra lortzen zela baina biek bokatu dira etsaiaren barnean. Haien legeak onartu eta obedizitu, kolonialismoaren instituzio ilegaletan parte hartu eta izan.\nPnv-koa askoz dramatikoagoa izan da. Etsaiari geneukan mini-Estatu propioa entregatu zioten. Estatu hori 1937urtean eguna ikusi zuen eta hilabete batzuk irandu zuen bere monedarekin, bere unibersitatearekin, bere pasaporteekin, bera harreman internazionalekin, bere gudarostearekin. Horrek milaka hilak, ehun milaka exiliatuak eta milaka fulisatuak kostatu zen. 1962an, Munichen itunean, dena hori saldu zuten, posizio irabaziak etsaiari entregatu zizkioten. “Esker abertzaleak” ez du inoiz ezer lortu politikan mailan, bakarrik bere postuladoei uko egin dute eta traizionatu. Munich-etik Gernikako akordioraino… honen herriaren amets gaiztoa.\nAntton 2014-01-14 13:53\nZertarako ditugu TVE-ko debateak, zuek hemen egonda? Nahikoak bazerate…\nAldapeko sagarraren adarraren puntan, puntaren puntan…\nBai, bai; iritziak emateko eta kritikatzeko ESKUBIDE osoa duzue; bai noski. Zuen elikaz gu nazkatzeko ere eskubidea badugu. Herriko plazan, lanean bi eta “dena gaizki” esaka hamabi jubilatu-ingeniero…\nIbon 2014-01-14 16:34\nAntton hire estilue INTERECONOMIArena da ba. Harzazu valium bat\nAnttoni 2014-01-14 16:25\nAntton-i ez zaizkio iritziok gehiegi gustatu, antza.\nAdierazpen askatasuna da Antton. Eta nazkatzen bahaiz, badakik zer egin…\nZuZeu 2014-01-14 16:54\nKaixo. Pozik gaude eztabaidaren txinparta su bihurtzen denean. Baina, suterik ez, mesedez. Ez zapuztu eztabaidak. Elkarri harrika hasi aurretik pentsatu, arren. Eman zuen iritzia eta errespetatu gainontzekoena. Denon onerako da.\nI. Larrea 2014-02-02 19:06\nPeru Dulantz 2014-02-03 11:51\nEta irtenbidea zein zen? Borroka armatuarekin jarraitzea? Nire ustez Otegiren eta gainerakoan analisia oso ona izan da, estrategiaz aldatu behar zen, aurrekoak estatua indartzeko baino ez baitzuen balio. Estatuak ez duela hain erraz amore emango? Hori bagenekien, lehen ere, baina orain gauzak hobeto ikusten ditut, aurrera egiteko itxaropen gehiagorekin.\nPeru Dulantz 2014-02-03 11:53\nBestela, ikusi ze pozik dagoen Espainiako eskuin-muturra lortu duten “garaipenarekin”.\nPello 2014-02-03 12:09\nIkus zergatik ez dituen babestu Beasaingo PNVk udalaren aurtengo aurrekontuak:\n«Atzoko agerraldian, ordea, Santamariak “politika kutsua duten partidekin” ez daudela ados azaldu zuen. Zehaztearren, “presoen senideei ematen zaizkien diru-laguntzak” aipatu zituen»\nFREUD 2014-02-03 14:22\nIrtenbidea da inperialismoaren instituzioetatik ateratzea eta gureak berreskuratzea. Beste guztia, Otegirena and company, sumisioaren estrategia da. Nola ez dute estrategiarik etsaiaren estrategia egitea behartuta daude. Hemen, eman dit, bakarrik dagoela edo inperialismoaren instituzioetan egon eta legitimatu edo fusila hartu eta mendietara joan. Eta ez da horrela, bi bide horiek ez dute ezer eman eta ez dute inoizez ezer emango, independentzia, berez gure Estatua berreskuratzea, baldin bada gure helburua, noski.\nZozobeltz 2014-02-03 15:47\n“Gogoaren independentzia gorputzaren independentziaren aurretikoa da” Ghandi, independentista indiarra.\nI. Larrea 2014-02-05 20:36\nItinerarity 2014-02-06 09:57\nAntton, har ezak atseden… punttarren punttan. Herorrek eta beste guztiok ere eskertuko diagu eta.\nI. Larrea 2014-02-06 18:20\nJaso dut “Itinerarity”ren azken iruzkinaren jakinarazpen mezua eta ikusi dut IP berbera daukazuela. Gerta daiteke ordenata berbera erabiltzen duzuen bi pertsona desberdina izatea, edo posibleena dena: eztabaida berean izen desberdinak erabiltzen dituen pertsona berbera izatea.\nHorrela balitz gogoratzen dizut troleatzearen barruan sartzen den ohitura txarra dela eztabaida berean bi izen edo gehiago desberdin erabiltzea, batzuetan norberaren mezuari indarra gehiago emateko eta beste batzuetan mezu kontrajarriak zabaltzeko “arerioa” nahasteko.\nIkusi dut izen kointzidentzia berbera gertatzen ari dela “Euskal Izatearen zaila”ren eztabaidan, kasu honetan Itinerarityk Peru Dulantzi arrazoia emanez.\nEsandakoa; ohitura txarra.


2019ko paisaiaren ekintza-planetarako diru-laguntzak - Eusko Jaurlaritza\n[PaisaiarenEekintza Planak prestatzeko dirulaguntzak 2019]\nAgindu honen xedea da Paisaiarako Ekintza Planak prestatzeko oinarri arautzaileak ezartzea eta Euskal Autonomia Erkidegoko udalentzako eta Arabako udalerrien kontzejuentzako diru-laguntzak emateko+deialdia iragartzea. Lehiaketa-prozeduraren bidez emango dira diru-laguntzok.\nb) Ekintza-planaren bidez lortu beharreko helburuak, eta adierazitako arazoak konpontzeko proposatutako\nekintzak. Inpaktua eta izan daitekeen paisaia-hobekuntza – 2 puntu.\nc) Eragile publiko zein pribatuen eta herritarren parte-hartze prozesua diseinatzea. Proposatutako metodologiaren kalitatea eta jardun-eremura egokitzen den – 2 puntu\na) 2019ko azaroaren 15a baino lehen:\nb) 2020ko azaroaren 15a baino lehen:\nAraudi autonomikoa BOPV Nº 03227/2019\nTfnoa: 945.01.69.52 / 945.01.98.83\nEHAA ZK. 04737/2019 (pdf) [2019/10/03]


Romain Sicarden debuta Australian – Tropela.eus bloga\nBidaltzailea:Egoitz\t 2009-12-06 2011-02-01 2 iruzkin Romain Sicarden debuta Australian sarreran\nEuskaltel-Euskadi taldea Derion izan da kontzentratuta aste honetan zehar. Kontzentrazio honetan zenbaiti hurrengo urteko egutegia zehaztu diote eta horien artean Romain Sicard txirrindulari gaztea agertzen da. Dakizuen bezala, Sicard 23 urtez azpiko egungo munduko txapelduna da.\nHazparneko txirrindulari gazteak Tour Down Under Australiako lasterketan egingo du debuta. Gainera taldeburu gisa aurkeztu dute. Ez dakit ez ote den goizegi Romaini horrenbesteko ardura emateko, baina hori Euskaltel-Euskadi taldeko zuzendariek jakingo dute.\nEdonola ere, urtarrilak 17tik 24ra jokatuko den Tour Down Underrean hasiko da Euskaltel-Euskadi taldearen 2010ko denboraldia. 2003an Mikel Astarlozak irabazi zuen lasterketa hau Ag2r taldean zela. Beharbada talde laranja lasterketa irabazteko gai izan daiteke. Ikusiko dugu.\nBidaltzailea:Egoitz 2009-12-06 2011-02-01 Hemen argitaratua:Euskaldunak, Gazteak, Tour Down Under, TxirrindularitzaEtiketak: Euskaltel-Euskadi, Romain Sicard\nTropela.net-ek euskara sustatzeko webgunerik onenaren Buber saria jaso du


Bi proiektu sarituko ditu aurtengo Udala Grant bekak - Oñati - Goiena.eus\nBi proiektu sarituko ditu aurtengo Udala Grant bekak\nOihana Elortza 2017-03-07 12:43\nSarituak izan diren proiektuetako egileak\nProiektuetako batek 2007tik 2016ra bitarteko hirigintza arautzea aztertuko du eta bigarrenak euskal identitatea aztertuko du pakistandarren inmigrazioan sakonduz. 4.000 euroko beka da.\nOñatiko Udalak eta Nazioarteko Soziologia Institutuak elkarrekin sortutako beka da Udala Grant beka. 4.000 euroko diru laguntza jasotzen du, ikerketarako. Aurtengoa bi proiekturen artean banatuko dute.\nArgentinan jaio den Francisco Vértiz-ek 2007-2016 urteen artean Oñatiko Udalak hirigintza antolatzeko indarrean jarritako araudi eta mekanismoek duten potentziala aztertuko du. Etxebizitzaren gaia gizarte modernoek hirigintza antolatzeko duten arazoen artean kokatzea aldarrikatzen du. Helburu horrekin hirigintza arauak aztertuko ditu. Horrez gain etxebizitzaren merkatua arautzen duten aldagai nagusiak aztertuko ditu, eta epe honetan Udalak indarrean jarritako neurriek etxebizitzetako prezioen dinamikan izandako ondorioak.\nKanadako Patara McKeen-ek, Euskal identitatearen konplexutasuna izango du aztergai Pakistaneko immigrazioa, hiritartasuna eta kultura aztertuz horretarako. Bere helburua Gipuzkoako kultur baldintzak aztertzea da eta ikertuko du eskubideen errekonozimenduaren gaineko pertzepzioa, ahalbidetuko duena euskal identitatearen ikuspegi anitza .Bere ikerketa burutzeko, Oñati abiapuntu hartuta, komunitateko kideei elkarrizketak egingo dizkie, datu estatistikoak aztertuko ditu eta gaian adituak diren akademikoak inplikatuko ditu.


Ur zubi - Wikipedia, entziklopedia askea.\n(«Ur zubia» orritik birbideratua)\nUr zubia ibai, haran, trenbide edo errepideen moduko oztopoen gainetik ontziak garraiatzea ahalbidetzen duen ubide nabigagarria daraman zubi mota da. Oro har, itsasontzi txikien eta gabarren trafikoa soilik onartzen dute. Esklusak ontziak igo eta jaisteko erabili ohi dira.\nMagdeburgoko ur zubia, Alemanian, 2003an amaituta, Europako luzeena da.\nUr zubi bat akueduktu batetik ezberdina da, bigarrenak ura garraiatzeko xedea duelarik, lehenengoak ura nabigazio bide gisa soilik erabiltzen du. Akueduktuak antzinatik ezagutzen dira, ia hiriak jaio ziren momentu beretik. Ur zubiak askoz beranduago jaio ziren, XVII. mendean, ibaiko garraiorako ubide sareak garatzen hasi zirenean. Garrantzitsuenetako bat, 662 m luze dena, 1896an eraiki zen. Loira alboko ubidea Loira ibaia bera zeharka zezan.


Xabier Gonzalez zuen izena, 28 urte zituen, baina bere izen-abizena ez zen notizia izan apirilean, Zaballako espetxeko ziega batean hil zen arte. Haren senitartekoek telefono dei baten bitartez jakin zuten haren heriotzaren berri. Salhaketa elkarteak salatu zuenez, bere hiru alabek ezin izan zuten aita ikusi barroteen artean pasa zituen bi urte eta hiru hilabeteetan. Hala berean, haren espetxealdiaren azken aroan bere bikotekideari ukatu zioten hura ikusteko eskubidea. Gorpua erraustua izan zen lehenbiziko autopsiaren emaitzak ezagutu gabe. Xabier Gonzalez zentro penitentzialarietako hildakoen zerrendatako historia izatera pasa da.\nXabier, urtarrilaz gero zerraldo irten den laugarren presoa da. Hala ere, oraindik ez dira ez azalpenak eman, ezta inoren ardura aditzera eman. Iragan abenduaren 1etik, 90 pertsonak galdu dute bizia Espainiako Estatuaren kartzeletan. Azken 40 urteetan, 15.000 preso baino gehiago zendu dira askatasuna berreskuratu aurretik. Hamarretik lauk bere buruaz beste egin zuen, edota drogaren kontsumoaren kausaz hil ziren. Problematika 60.000 pertsonaz osatutako kolektiboari dagokio; kopurua Europako Estatuen rankinean laugarren postuan dago.\nTorturen amaiera eta eritasun sendaezina duten pertsonen askapena dira presoen kolektiboaren lehen helburua. Horiek ageri dira beraiek osatu duten aldarrikapen taulako hamalau puntuen artean, hainbat espetxetako hogeita hamar giltzaperatuek egina\nEspainiako Konstituzioaren 25. artikuluak dioenez, “askatasunaren zigor pribatuak eta segurtasun neurriak presoak gizarteratzera eta heziketa berritzera zuzenduta behar dira”. Agindu hori derrigorrez bete beharko litzateke, askatasunen eta eskubideen atalean daude. Alabaina, antza, estatuak bere babespean dituen pertsonak zaintzerako orduan, karta eskuzabal sakrosantuaren defendatzaileek albo batera begiratzen dute.\nTorturaren Prebentziorako Europar Batzordeak edota Europako Kontseiluaren txostenak –giza-eskubideetan erakunde kontinental gorena– behin eta berriz argi adierazi duenez, “Espainiako espetxeetan tortura, tratu txarrak eta eraso doilorrak” izaten dira. 2004tik 2016ra bitartean, Torturaren Prebentziorako Koordinakundeak tratu horiek pairatu dituzten 961 presoen egoerak aztertu eta dokumentatu zituen. Beste kasu zaurgarriak ere salatu zituen, hala nola, eritasun kroniko eta sendaezin duten pertsonei hirugarren gradua ukatu izana, espetxe arautegian dagoen neurria. Jarrera hori ohikoa eta egunerokoa da, ordea.\nHain ziur ere, torturen amaiera eta eritasun sendaezina duten pertsonen askapena dira presoen kolektiboaren lehen helburua. Horiek ageri dira beraiek osatu duten aldarrikapen taulako hamalau puntuen artean, Espainiako Estatuko hainbat espetxetako hogeita hamar giltzaperatuek egina. Talde horrek duela hiru urte borroka dei eraginkorra proposatu zuen barrualdetik. Hainbat ekimen gauzatu dute harrezkero, beren eskakizunak lortu aldera. Azkena, maiatzaren 1etik 15era egin zuten gose greba bateratua.\nGaur gaukoz, Altsasuko auziaren eta Urriaren 1eko Erreferendumaren ondorioak bizi ditugun garaiotan, espetxeak disidentzia politikoaren aurkako errepresio guneak dira. Hartara, gure begirada zabaldu beharko genuke eta estatuak zigortzeko darabilen eredu orokorra auzitan jarri. Ez al dira preso politikoak ere gizartetik kanpo utzi ditugun sektoreak? Hau da, beren ziegetan ahanzturara isolatzen eta kondenatzen dituzten pertsonak. Xabier Gonzalezek ez du egunsentia berriz ikusiko. Haatik, bere historiaren eta haren antzekoen inguruan ezarria den isiltasuna apurtzea gure esku dago. Kontatzen ez ditugulako izateari laga dioten bizipen latzak.


"Obligazioa" (Imanol Magro) - etakitto.eus\n“Obligazioa” (Imanol Magro)\nIritzi hau argitaratzen denerako baliteke kaletik maskara eramatea derrigorrezkoa izatea, baina, badaezpada ere, aurretik esango dut ni neurri horren alde nagoela. Osasun ahul xamarreko jendea dut inguruan, koronabirusaren beldur naiz, eta agian horrek baldintzatzen nau. Maskara babes neurri eraginkorra da, baina ez da guztiz justua, badu gabezia handi bat: filtro onik ez badu, gehiago babesten du janzten ez duena hura eramatearen enbarazua onartu duena baino. Beraz, oso eraginkorra izateko mundu guztiak erabili behar du, eta zentzu horretan harritu egiten nau Eibarren zein jende gutxik daraman. Nire ikerketa soziologiko partikularrak egin ditut kalean, distantzia sozialari eustea ia ezinezkoa den tokietan. Toki jakin batetik denbora tarte batean pasatzen diren pertsonetatik zenbatek daramaten zenbatu ohi dut, eta normalean ez gara heren batera iristen. Konfinamendua neurri zorrotza izan zen, eta haren helburu nagusia osasun sistemaren saturazioa eragoztea zen gaixoak hobeto artatzeko; ez ditzagun berriz bete.\nAskatasun indibidualen eta gizartearen onerako diren neurri kolektiboen arteko talka zaharra da. Maskara derrigortu behar izatea hezkuntza porrota dela entzun diot askori: “tristea da gero horretara iritsi behar izatea babesteko”, esaten dute. Antzeko kasuak dira auto istripuetan laguntza eskaintzea legez derrigortu behar izatea –laguntza ukazioa delitu da—, errenta aitorpena egitea edota zergak ordaintzea. Baina zeren arabera bihurtu daiteke obligazio ustez gizartearentzat mesedegarri den ohitura bat? Zergatik ez gauza bera egin zaborren birziklapenarekin? Txertoekin? Edota odol zein organuen donazioarekin? Soldaduska gehituko luke norbaitek… Edozein poteo edo terraza gau animatzeko moduko eztabaidagai filosofikoa da, eta lagun eta gertukoekin ateratzera gonbidatzen zaituztet. Hori bai, maskara jantzita mesedez, derrigorrezkoa izanda ala ez.\n« Itxaropena galtzeko zorian Eibarren ere hasi dira test masiboak egiten »


Massa Lubrense — Eguraldi hilaren arabera, uraren tenperatura\nWorld zelaiak Herrialde Italian Massa Lubrense\nEguneko batez besteko tenperatura maximoa — 30.2°C Abuztua. Batez gehienez gaueko tenperatura — 27°C Abuztua. Eguneko batez besteko tenperatura minimoa — 12.6°C urtarrilean. Batez besteko gutxieneko gaueko tenperatura — 10.7°C urtarrilean.\nBatez gehienez uraren tenperatura — 26.6°C finkoa Abuztua. Uraren batez besteko tenperatura — 14.3°C finkoa Otsaila.\nGehienezko prezipitazioa — 128.7 mm Izan ziren Azaroa. Gutxieneko prezipitazioa — 19 mm Izan ziren Abuztua.


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Metal-eraikuntzak (Heziketa Zikloa). Goi maila" topic_facet:"Lan Arriskuen Prebentzioa (Heziketa Zikloa). Goi maila" author_facet:"Elhuyar Hizkuntza Zerbitzuak"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Metal-eraikuntzak (Heziketa Zikloa). Goi maila Proposatutako gaia: Lan Arriskuen Prebentzioa (Heziketa Zikloa). Goi maila Egilea: Elhuyar Hizkuntza Zerbitzuak\n3 Fabrikazio Mekanikoa (Lanbide Arloa) 3 Fabrikazio Mekanikoen Industrietako Segurtasun Planak (Modulua) Fabrikazio mekanikoko produkzioaren programazioa (Heziketa Zikloa). Goi maila 3 Galdaketa eta pulbimetalurgiaren bidezko produkzioa (Heziketa Zikloa). Goi maila 3 Instalazioa eta mantenimendua (Lanbide Arloa) 3 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... Lan Arriskuen Prebentzioa (Heziketa Zikloa). Goi maila 3 Lanbide Heziketa 3 Mantentze-lan elektromekanikoa (Heziketa Zikloa). Erdi maila 3 Mekatronika Industriala (Heziketa Zikloa). Goi maila Metal-eraikuntzak (Heziketa Zikloa). Goi maila 3 Metal-eraikuntzen industrietako segurtasun-planak (Modulua) 3 Sekuritate baldintzetatik deribatutako arriskuak (Modulua) 2 Mantentze-lanen eta kalitatearen prozesuak eta kudeaketa (Modulua) 1 Laneko prestakuntza eta orientabidea (Zeharkako modulua) 1 Linea automatizatuen muntaia- eta mantentze-lanak (Modulua) 1 Lotura- eta muntai-teknikak (Modulua) 1 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...


EUSKADI.-Bilbao Kirolak ekimenak hiriko udal kiroldegien ingurumen-eragina murriztuko du\nZorrotza kiroldegia izango da Ekoscan Araua eskuratuko duen lehenengoa\nBilboko Udaleko Hezkuntza, Gazteria eta Kirol Saileko ordezkari den Jon Aritz Bengoetxeak udal kiroldegietan sortutako ingurumeneko eraginak minimizatzeko proiektua abian jartzea erabaki du, horren helburu nagusia ingurumena kaltetu dezaketen elementu guztiak ahalik eta gehien gutxitzea izanik, uraren eta energiaren kontsumoak, hondakin arriskutsuak sortzea, bilgarria besteak beste, prentsa-ohar batean argitzen denez.\nHorretarako, aholkulari adituen taldearen laguntzarekin, Zorrotzako kiroldegian esperientzia pilotua egingo du bi zatitan banatuta. Lehenengoan, kiroldegiaren ekonomia eta ingurumen alorreko diagnostikoa eta azterketa legala egingo du, bi arlo horietan hobekuntza-plana zehaztuz.\nBigarren zatiaren helburua, aldiz, aurreko jarduerak sendotzea izango da, Ekoscan izeneko Arauarekin ziurtatutako erakunde batek zentroa zertifikatuz. Proiektu horren zati hori amaitzeko epea 2006ko abendua izango da. Proiektu pilotua abian jarri ondoren, Saileko zinegotziak esperientzia hori bera beste udal instalazio batzuetara esportatu nahi du ekitaldi horretan.\nDiagnostikoa egiteko lanaren dinamikak ondo zehaztuta dauden hainbat urrats finkatzen ditu; lehenengo eta behin, sortutako ingurumenaren eta legearen arloekin lotura duen eta eskuragarri dagoen informazio historiko guztia bildu beharko da. Era berean, aholkularien taldeko teknikari batek egingo du bisita instalazioetara egoera in situ egiaztatzeko.\nBi jarduera horien ondoren, zentroko Zuzendaritzak lantzeko aukera dagoen arloak ezarriko dira, eragingarritasuneko irizpideekin ingurumenerako eta Udaletxerako errentagarrienak zein diren erabaki ahal izateko.\nJARDUERA BAKOITZAK ARDURADUN BAT\nEzarri beharreko hobekuntzak identifikatu ahal izateko, taldeka egindako bileren bidez lan egingo dugu, arlo horiek eragina izango duten prozesuak sakon ezagutzen dituzten lagunekin garatu beharreko jarduerak zehazten eta horiek ekonomiaren, antolaketaren eta teknikaren ikuspuntuetatik balioztatuz. Hiru ikuspuntu horietatik baliagarritzat jotako neurriak bakarrik ezarriko ditugu.\nJarduera bakoitzerako arduradun bat izendatu, hori abian jartzeko denbora-aldia eta dagokion jardueraren jarraipena egitea ahalbidetuko duten adierazleak zehaztuko dira. Legea betetzeari dagokionez, aurretik zehaztutako jardueren antzera eta aldi berean lan egingo da, instalazioek indarrean dagoen eta ezaugarri espezifikoak direla eta, aplikagarria den legeria betetzen dutela bermatuz.\nEkoscan Araua lortzeko, zehaztutako jarduerak ezarri zituztenetik denbora igaro izana beharrezkoa da eta ziurtagiriak ematen dituen erakunde baten aurrean ingurumeneko hobekuntzaren ebidentziak agertu beharko dira; horretarako, beraz, dagokion zertifikazioko auditoria pasatu beharko da.


Erosi Flekosteel Heron-en\nAgindu Flekosteel Heron-en Gel\nArtikulazioetako eta bizkarreko Flekosteel Heron-en minaren aurkako gel bat lortzeko, webgune ofizialetik eskatu behar duzu aldeko prezioan 39€. Aplikazioan, utzi eskaera eskaera orriaren bidez, idatzi zure telefono zenbakia eta izena. Zuzendariak deituko dizu eta eskaera eta bidalketa aholkatuko dizkizu eta eskaeraren xehetasun guztiak argituko dizkizu.\nSustapena mugatua da. Bizkortu eskaera% 50eko deskontuarekin.\nNola erosi Heron-en Flekosteel\nNola erosi Flekosteel Heron-en gel?\nFlekosteel gel 39€ prezio murriztuan erosi nahi baduzu, eskaera bat webgunean utziko duzu, zure harremanetarako datuak adieraziz eta gerentearen deiaren zain egongo zara. Galdera guztiak erantzungo ditu, promozioen eta beherapenen berri emango du eta ondasunak bidaltzeko datuak ere argituko ditu. Paketea jaso ondoren, eskaera jaso ondoren ordaindu ahal izango duzu.\nHeron-en ondasunak 1, 5-2 eguneko epean eska eta jaso ditzakezu. Bete eskaera orriaren eremuak ahalik eta zehatzen, langileek bidalketarekin akatsik egin ez dezaten eta hurrengo egunean paketea ordainduta posta bidez edo mezularitza bidez jaso ondoren. Pakete bat posta bidez edo mezularitza bidez bidaltzearen kostu zehatza hiriaren arabera alda daiteke. Eskaera egiterakoan, egiaztatu enpresako arduradunarekin Lertxuna hirira bidaltzea zenbat kostatuko den.\nFlekosteel Fuerteventuran Flekosteel Ibizan\nBizkarreko mina: arrazoiak eta tratamendua\nZeintzuk dira bizkarreko minaren arrazoiak lumbar eskualdean eta nola kentzeko.\nZer da zerbikal bizkarrezurraren osteokondrosia, zergatik eta nork duen. Sintomak eta diagnostiko metodoak. Tratamenduaren printzipioak eta metodoak, gaixotasunaren pazienteen berrikuspenak.\nBizkarreko mina - arrazoiak eta tratamendua emakumeen eta gizonengan\nZergatik egiten du min bizkarrak gerrialdeko eskualdean: zergatiak eta litekeena den gaixotasunak. Mina tratatzeko aukerak eta minaren prebentzioa.\nEskatzeko Flekosteel Heron-en % 50 bakoitza


Luyando-Ganzedo taldeko Oier Colemenero eta Harri Paskier garaile San Joseko Sari Nagusian - Amurrio - Aiaraldea.eus\nLuyando-Ganzedo taldeko Oier Colemenero eta Harri Paskier garaile San Joseko Sari Nagusian\nAimar Gutierrez Bidarte 2022-05-01 16:15\nAiara Txirrindulari Elkartea izan da San Joseko Sari Nagusiko protagonista. Esprintean ebatzi da podiuma, eta Oier Colmenero eta Harri Paskier aiarrarentzat izan dira lehenengo eta bigarren postuak, hurrenez hurren.\nAmurrioko San Jose auzoko jaietako ohiko txirrindulari lasterketa ospatu dute gaur. Eguraldia lagun, kadete kategoriako dozenaka kirolari elkartu dira bertan, San Joseko Sari Nagusia eta Arabako Txapelketa jokatzeko irrikaz.\nKirolariek 52,5 kilometroko zirkuitua osatu behar izan dute, Zaraobeko gaina bost aldiz igarota. Lehia estua izan da lehen unetik. Bigarren itzulian tropela atzean utzi du 15 lagunez osatutako ihesaldiak, eta hainbat txirrindulari atzean geratuz joan dira gutxika.\nAzkenean 5 txirrindulari iritsi dira amaierako esprintera. Luyando-Ganzedo taldeko Oier Colmenero izan da helmuga gurutzatzen lehena, Harri Paskier taldekidea atzetik gertu-gertu zuela.


Islandiera ikasten Archives - High alaitasuna\nHasiera » Islandiera ikasten\nPosted in Esku ezkerraz, Islandiera ikasten\nAste honetan bisita laburra egin diot Tabakaleran EIZIEk antolatutako itzulpen-lantegiari. Bertan, Arantxa Urretabizkaiaren eta Joseba Sarrionandiaren testuak oinarri hartuta, hainbat itzultzaile lanean jarri dira hiru egunez, idazleen ekarpenak lagun. Itziar Otegik koordinatu du lantegia, eta Garazi Arrulak jaso du egunez egunekoa. Nik kiku bat, “kaixo” esateko sartu-irten bat besterik ez dut egin. Baina ikasi bai, ikasi egin dut, adibidez, “Oroimeneko portua” izeneko poeman, bokal...\nPosted in Aforismoak, Bertsoak, Islandiera ikasten\nBadator abuztuaren 31a, Donostian data seinalatua. Aurten ez da 1813ko sutearen mendeurrena ospatuko, baina horrek ez du esan nahi gogoratzeko eta eztabaidatzeko paradarik izango ez dugunik. Sua ez da oraindik guztiz itzali, eta Fito Rodriguezen blogean polemikak dirau, “iraganaren berri ez ezik, iragan horrek guregan utzi duen arrastoari kasu eginez.” Hortaz hitz egingo dugu Donostia Sutan elkarteak antolatutako irakurraldian (zehaztasunak hemen): bakea eta gerra, iragana eta geroa,...


Zianuro - Wikipedia, entziklopedia askea.\nnitrogen compound (en) , carbon compound (en) eta gatz\nZianuroa zianuro multzoko konposatu kimiko bat da, -C≡N bezala errepresentatutako anioi monobalentea. Karbono atomo bat eta nitrogeno atomo baten lotura kimikoaz sortzen da.\nZianuroa batez ere literatura eta zineman pozoi bezala erabiltzen den ohiko sustantzia da, halere, errealitatean are gehiago erabili izan den konposatua den arren. Bigarren Mundu Gerran espioi ugarik erabili zuten prusiar azido eran etsaiak harrapatzean buruaz beste egiteko, baita Holokaustoko nazien gas ganbaretan Zyklon B izenpean edo AEBtako exekuzioetan potasio zianuro bezalaxe.\nBaina nondik datorkio bere toxikotasuna? Bizi zientzietako norbaiti galdetuz gero oxidazio erreakzioak geldiarazteko duen gaitasunetik erantzungo dizue ziurrenik. Alegia, zelulek energia sortu ahal izateko arnasketa zelularra egin behar dute, oxigenoa kontsumituz ATP edo “txanpon energetikoa” sortzeko. Zianuroak erreakzio hauetarako ezinbesteko den pausu bat geldiarazten du: oxigenotik ATPrako elektroien transferentzia.\nErreakzio hau geldiaraztean ezin da ATPrik ekoiztu eta ondorioz zelula hil egiten da izaki eukarioto gehienek ezin baitute oxigenorik gabe lan egin.\nOrriaren azken aldaketa: 25 apirila 2020, 16:04.


Azken bideoak: Elkarrizketak | Hamaika Telebista\nAzken bideoak: Elkarrizketak\nGurean Gaur: Torturaren errealitatea azalera\nTorturatuak izan ziren Ixone Fernandez eta Urtza Alkortaren testigantzak, Sarek jasotako babesak, Errekaldeko bizilagunen eskaera, ACBko langileen lanuzteak, ekonomia gaiak eta Alex Txikonen Everesteko gailurra harrapatzeko saiakera bertan bera utzi duela izan dugu hizpide.\n20 orduren buruan bitan jipoitu dute Ibon Iparragirre preso gaixoa\n20 orduren buruan bitan jipoitu dute Ibon Iparragirre preso gaixoa. Gertatutakoa erasoa eta preso gaixoaren egoera hobeto ezagutzeko asmoz bere ama den Angelita Burgoarekin egon gara.\nGurean Gaur: Gasteizko udalean etorkizunera begira daude Urtaran eta Larrion\nGorka Urtaran eta Miren Larrionen adierazpenak, Ainhoa Etxaideri egindako elkarrizketa, Kataluniako prozesua, Garoñako zentralaren berrirekira, larriki gaixorik dauden presoen egoera, Laudio eta Zorrotzako trenbide-pasabidetako auzia edo Alavesek lortutako balentria izan ditugu hizpide.\n"Bigarren itzuli hobeak egiten ditugu"\nMikel Balenziaga izan zen Harrobia saioko protagonista nagusia. Zumarragakoak bere egin du Athletic-en ezker hegala eta taldera itzuli zenetik leku finkoa du Valverderen hamaikakoan. Gipuzkoarra lasai azaldu zen eta zuri-gorriek denboraldi honetan dituzten aukeren inguruan aritzerakoan "bigarren itzuli honeak egiten ditugula" nabarmendu zuen.\nIrene Lopez-Goñi: “Prebentzioa falta genuen, eta KiVa programak balio erantsi hori du”\nEskola jazarpenarenari aurre egiteko Kiva programa Finlandiarra jarri du martxan Ikastolen Elkarteak. Progama berritzaile honen balioak, ezaugarriak eta helburuak azaltzeko izan dugu gurean Irene Lopez-Goñi, Ikastolen elkarteko pedagogia arduraduna eta KiVa programan fomatzaile akreditatua Finlandiako Unibertsitatetik.\nKoldo Tellitu: "hezkuntza sistema osoa arautuko duen lege berri bat behar dugu"\nMatrikulazio gararia irekita ikastolei eta hezkuntzari buruz mintzatu ginen Koldo Tellitu, Ikastolen Elkarteko Lehendakariarekin Gurean Gaur saioan.


Lau garaipen, porrot bakarra | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Nagusiak » Lau garaipen, porrot bakarra\nAsteburu oso ona izan da estatu-txapelketetan talde bizkaitarrentzat. Irabazi egin zuen Bilbao Basketek Ucam Murtziaren aurka eta lehena eskuratu zuen bestalde Bidaideak titulua lortzeko fasean. Horrez gain, GDKO Ibaizabal eta SAnturtzik ere hobeto aritu ziren haien aurkarien kontrako lehian. Eta soilik Ametx Zornotzak galdu zuen haren norgehiagoka, ia inolako aukerarik gabe hasieratik.\nDistantzia luzeak ongi kudeatuz garaitu zuen Bilbao Basketek, 90-89 UCAM Murtziaren aurka. Hasieratik amaiera arte kontrolatu zuten partidua partzial nabarmenekin, zenbaitetan bisitariak joko aldetik zertxobait berreskuratzen zutela iruditu arren.\nLehen garaipena iritsi zen Bidaideak BSRko jokalarientzat bestetik, 51-56 Clínicas Rincón Amivelen aurka. Honetan bai, Txurdinagakoak ondo mantendu ahal izan zuten markagailua amaiera arte asko sufritu barik. Banakako jauritketak eta defentsa izan ziren gakoak.\nElkarren segidako bigarren porrota jasan zuen Ametx Zornotzak irteera berri batean. Honaoan, 80-54 Granadaren aurka. ACBko Jesús Fernández jokalari ohia eta Stone izan ziren ezberdintasun adierazgarrienak. Kanpoko jaurtiketetan hala ere oker ibili ziren zornotzarrak, eta saskitik gertu. 3.000 ikusle bertaratu ziren etxekoen kantxara.\nGDKO Ibaizabalek esan bezala 59-44 garaitu zuen Azulejos Moncayoren kontra, defentsa eta errebotean egindako lan bikainaz lagunduta. Horren ostean bigarren jarraitzen dute sailkapenean. Azpimarratzekoak dira Jone Azkueren 15 puntu eta 11 erreboteak.\nSanturtzik, azkenik, garaipena lortu zuen Santiagoren kontra, 60-77. Ondo aritu ziren hauek ere defentsan, eta pazientziaz erasoan. Juan Torres izan zen jokalari hoberena. Jardunaldi honen ondorioz, bosgarren postuan daude santurtziarrak, buruan dauden hirukotetik garaipen bakarrera.\nTeknifikazioa: Durangalde eta Urdaibaiko topaketak Hurrengo sarrera :


Rafa Luz eta Luca Vildoza osasun-azterketa pasatzen ari dira IMQ-ari esker - Saski Baskonia\nRafa Luz eta Luca Vildoza osasun-azterketa pasatzen ari dira IMQ-ari esker\nRafa Luz eta Luca Vildoza…\nBrasildarra denboraldi-aurreari batzen zaio eta argentinarra bere jaioterrira itzuliko da egun batzuen ondoren Gasteizen.\nRafa Luz eta Luca Vildoza jarri dira Baskoniaren zerbitzu medikoen esku eguerdi honetan. IMQ-a aseguratzaile mediko ofizialarekiko kolaborazioan, osasun-azterketa egokia burutuko dute hiriburu arabarrera bere heltzearen ondoren.\nAntolatzaile brasildarra heldu zen Gasteizeko Baskoniaren denboraldi-aurreari bere bigarren lan-astean batzeko joan den larunbatean. Argentinarra goiz honetan iritsi da ohiko txekeo medikoa egiteko. Biak aurkeztuko dira taldearen jokalari berri bezala era ofizial aste honetan. Vildozaren kasuan, bere aurkezpenaren ondoren Argentinara itzuliko da Quilmes de Mar de Plata-n utzitako urte bat betetzeko.